\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZMLUVA O SLUŽBÁCH VO VEREJNOM ZÁUJME V MESTSKEJ AUTOBUSOVEJ DOPRAVE MESTA ZVOLEN

medzi

[●]

ako Dopravcom

a

Mesto Zvolen

ako Objednávateľom

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Táto ZMLUVA O SLUŽBÁCH VO VEREJNOM ZÁUJME V MESTSKEJ AUTOBUSOVEJ DOPRAVE MESTA ZVOLEN (ďalej len „Zmluva“) je uzatvorená podľa ustanovení § 21 zákona č. 56/2012 Z. z. o cestnej doprave v znení neskorších predpisov, v zmysle Nariadenia Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v konsolidovanom znení a ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov medzi nasledovnými zmluvnými stranami:

**[●]**  
Sídlo [●]  
Zápis v registri [●]  
IČO [●]  
DIČ [●]  
IČ DPH [●]  
IBAN [●]  
Zápis v RPVS [●]  
V zastúpení [●]

(ďalej aj ako „**Dopravca**“)

**Mesto Zvolen**

Sídlo Námestie slobody 22, 960 01 Zvolen  
IČO 00 320 439  
DIČ 2021339430  
IČ DPH [●]  
IBAN SK63 0200 0000 0000 1962 8412  
V zastúpení Ing. Lenka Balkovičová, primátorka

(ďalej aj ako „**Objednávateľ**“).

(Dopravca a Objednávateľ ďalej spoločne aj ako „**Zmluvné strany**“ alebo jednotlivo aj ako „**Zmluvná strana**“)

1. **Vzhľadom na to, že:**

Objednávateľ je podľa ustanovenia § 19 ods. Zákona o cestnej doprave povinný vo verejnom záujme organizovať a zabezpečovať dopravné služby v rozsahu potrebnom na zabezpečenie dopravnej obslužnosti svojho územia;

Objednávateľ má záujem zabezpečiť verejnosti bezpečné, efektívne a kvalitné dopravné služby na území Mesta Zvolen formou mestskej autobusovej dopravy za určené základné cestovné podľa potrieb dopravnej obslužnosti predmetného územia;

Služby, ktoré Dopravca poskytuje na základe tejto Zmluvy sú služby, ktoré by inak, najmä pre ekonomickú nevýhodnosť, vôbec neposkytoval, neposkytoval v požadovanom rozsahu alebo kvalite alebo by ich neposkytoval za určené základné cestovné, ale ktoré sú potrebné na zabezpečenie dopravnej obslužnosti záujmového územia mesta Zvolen;

Objednávateľ má s Ministerstvom pôdohospodárstva a rozvoja vidieka SR zároveň uzatvorenú Zmluvu o poskytnutí nenávratného finančného príspevku č. IROP-Z-302011X943-121-48 (dostupná na URL adrese: https://www.crz.gov.sk/4504520/) (ďalej len „**Zmluva o NFP**“), na základe ktorej Objednávateľ plánuje vyhlásiť/vyhlásil verejné obstarávanie na nákup štyroch (4) vozidiel (ktorá sa podľa podmienok tejto Zmluvy majú stať Vozidlami Objednávateľa, ako je tento pojem definovaný nižšie), ktoré je podľa Zmluvy o NFP Objednávateľ povinný využívať na účely zabezpečenia mestskej autobusovej dopravy v meste Zvolen;

Objednávateľ za účelom zabezpečenia týchto služieb vyhlásil v súlade Nariadením Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v konsolidovanom znení a podľa zákona č. 343/2015 Z. z. o verejnom obstarávaní a o zmene a doplnení niektorých zákonov verejné obstarávanie na predmet zákazky „Obstaranie dopravcu na zabezpečenie služieb v pravidelnej autobusovej doprave (MHD) pre mesto Zvolen“; a

na základe výsledkov tohto verejného obstarávania bola ponuka Dopravcu vyhodnotená ako úspešná a zo strany Objednávateľa bola ponuka Dopravcu prijatá;

tak sa Zmluvné strany dohodli na uzatvorení tejto Zmluvy v nasledovnom znení:

# Definície a výklad pojmov

## Ak táto Zmluva neustanovuje inak alebo nad rámec alebo pokiaľ z kontextu Zmluvy nevyplýva niečo iné, slová a výrazy napísané s veľkým začiatočným písmenom majú v tejto Zmluve nasledujúci význam:

|  |  |
| --- | --- |
| 1. Autobusová linka | súhrn dopravných spojení na trase dopravnej cesty určenej počiatočnou a cieľovou Zastávkou a ostatnými Zastávkami, na ktorých sú pravidelne poskytované prepravné služby podľa platnej licencie, podľa schváleného Cestovného poriadku a podľa tejto Zmluvy. Predpokladaný zoznam Autobusových liniek pre účely Verejného obstarávania je stanovený v Prílohe č. 1 tejto Zmluvy. |
| 1. CED | centrálny dispečing Dopravcu, ktorý je povinný zabezpečiť Dopravca podľa požiadaviek uvedených v Technologických a prevádzkových štandardoch |
| 1. Cestovný poriadok | dokument stanovujúci časové údaje pre jazdu Vozidiel Dopravcu na trase Autobusovej linky pre všetky Spoje. |
| 1. Cena služby | suma stanovená v zmysle výpočtu podľa bodu 8.6 tejto Zmluvy |
| 1. Dočasné Vozidlo | Vozidlo, ktoré je Dopravca podľa bodu 6.2(b) tejto Zmluvy povinný zabezpečiť na pokrytie obdobia plnenia Záväzku verejnej služby odo dňa Začatia prevádzky do 30.06.2024 |
| 1. Doplatok | suma, na ktorú Dopravcovi za príslušný mesiac vznikol nárok v zmysle mesačného vyúčtovania, a ktorá predstavuje rozdiel medzi výškou Preukázanej straty za príslušný mesiac a výškou uhradených Záloh na Preukázanú stratu za príslušný mesiac. |
| 1. Dopravný úrad | príslušný úrad, vykonávajúci svoje právomoci podľa Zákona o cestnej doprave. |
| 1. Nariadenie 1370/2007 | 1. Nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v konsolidovanom znení. |
| 1. Obehy | 1. dokument vypracovaný Dopravcom, ktorý stanovuje obehy Vozidiel a záväznú kilometrickú dĺžku Spojov pri zabezpečovaní Záväzku verejnej služby podľa Cestovných poriadkov, a zároveň aj záväzný pomer technologických kilometrov vo vzťahu k Tarifným kilometrom. |
| 1. Označník zastávky | 1. označenie zastávky podľa Technických a prevádzkových štandardov. |
| 1. Ponuka Dopravcu | 1. ponuka, ktorú Dopravca predložil vo Verejnom obstarávaní a na základe ktorej sa stal Dopravca vo Verejnom obstarávaní úspešným uchádzačom. |
| 1. Ponuková cena | 1. cena za jeden odjazdený kilometer príslušného Vozidla a nákladov na odpisy vozidiel podľa Ponuky Dopravcu. Rozpis Ponukovej ceny je uvedený v Prílohe č. 2 tejto Zmluvy a upravuje sa postupmi podľa tejto Zmluvy. |
| 1. Posilový spoj | 1. má význam ako v bode 10.4 tejto Zmluvy. |
| 1. Právne predpisy | 1. znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj technické normy (STN, EN) a ISO normy, vzťahujúce sa na akékoľvek služby v rozsahu tejto Zmluvy či infraštruktúru (najmä Vozidlá) využívanú na plnenie tejto Zmluvy. Právne predpisy zahŕňajú aj všetky medzinárodné zmluvy, ktorými je Slovenská republika viazaná. |
| 1. Predpokladaná strata | 1. má význam ako v bode 8.9 tejto Zmluvy. |
| 1. Prechodné obdobie | 1. obdobie desiatich (10) mesiacov odo dňa nadobudnutia účinnosti tejto Zmluvy. |
| 1. Preplatok | 1. suma, na ktorú Objednávateľovi za príslušný mesiac vznikol nárok v zmysle mesačného vyúčtovania, a ktorá predstavuje kladný rozdiel medzi výškou Záloh na Preukázanú stratu za príslušný mesiac a výškou Preukázanej strany za príslušný mesiac. |
| 1. Prepravný poriadok | 1. dokument stanovujúci práva a povinnosti Dopravcu aj cestujúcich pri preprave, súčasťou ktorého sú tiež tarifné podmienky sadzby cestovného a dovozného, spôsob nadobudnutia cestovných dokladov, ich platnosť a použitie. Dokument pripravuje Dopravca podľa bodu 7.10 tejto Zmluvy. |
| 1. Preukázaná strata | 1. suma stanovená v zmysle výpočtu podľa bodu 8.4 a 8.5 Zmluvy, ktorá je Dopravcovi hradená prostredníctvom Záloh na Preukázanú stratu a Doplatku v prípade, ak Dopravcovi na Doplatok vznikne v súlade s touto Zmluvou nárok v zmysle mesačného vyúčtovania. |
| 1. Primeraný zisk | 1. v súlade s prílohou č.1 Nariadenia 1370/2007 zvyčajná miera návratnosti kapitálu v odvetví pravidelnej autobusovej dopravy, ktorú si Dopravca zohľadnil v Ponukovej cene. |
| 1. Referenčné cestovné poriadky | 1. cestovné poriadky vychádzajúce z potreby Objednávateľa v momente vyhlásenia Verejného obstarávania, ktoré stanovujú časové údaje pre jazdu Vozidiel Dopravcu na trase Autobusovej linky pre všetky Spoje. Referenčné cestovné poriadky tvoria súčasť Prílohy č. 1. |
| 1. Referenčné obehy | 1. obehy Vozidiel podľa Ponuky Dopravcu, ktoré stanovujú záväznú kilometrickú dĺžku Spojov pri zabezpečovaní Záväzku verejnej služby, podľa Referenčných cestovných poriadkov. |
| 1. Referenčné Tarifné podmeinky | 1. Tarifné podmienky vychádzajúce z potreby Objednávateľa v momente vyhlásenia Verejného obstarávania. Referenčné Tarifné podmienky tvoria súčasť Prílohy č. 1 Zmluvy. |
| 1. Spoje | 1. jednotlivé dopravné spojenia v rámci Autobusovej linky, ktoré sú časovo a lokálne určené Cestovným poriadkom a ktoré v súlade s touto Zmluvou zaisťuje Dopravca. |
| 1. Súťažné podklady | 1. znamenajú súťažné podklady a všetky informácie zverejnené Objednávateľom (vystupujúcom v právnom postavení verejného obstarávateľa) v procese Verejného obstarávania potrebné a podstatné pre vypracovanie ponuky vo Verejnom obstarávaní. |
| 1. Tarifné podmienky | 1. dokument vypracovaný Objednávateľom a následne uverejnený Dopravcom v súlade s § 17 ods. 3 Zákona o cestnej doprave, ktorým sú stanovené sadzby cestovného a dovozného, spôsob nadobudnutia jazdných dokladov a ich platnosť. |
| 1. Tarifný kilometer | 1. kilometre, ktoré Vozidlo prejde z východiskovej Zastávky do konečnej Zastávky na Spoji uvedenom v Cestovnom poriadku; pre vylúčenie pochybností do tarifných kilometrov sa nezapočítavajú Technologické kilometre. |
| 1. Technické a prevádzkové štandardy | 1. dokument vypracovaný Objednávateľom, ktorým sú upravené najmä potrebné minimálne technické a prevádzkové parametre Vozidiel, Označníkov zastávok, Cestovných poriadkov, Záložných vozidiel, všeobecné požiadavky dispečerského riadenia, výluk a obmedzenia dopravy, cestovných dokladov, odbavenia cestujúcich, predaja cestných dokladov a informačných centier a dopravných výkonov Dopravcu, ktoré musí Dopravca pri plnení povinností podľa tejto Zmluvy splniť. Záväzné Technické a prevádzkové štandardy tvoria Prílohu č. 4 tejto Zmluvy. |
| 1. Technologické kilometre | 1. manipulačné kilometre vykonávané spravidla bez cestujúcich, a to najmä z dôvodu nevyhnutného presunu Vozidla medzi konečnou a počiatočnou zastávkou pri vykonávaní denného Obehu Vozidla a prístavné alebo odstavné kilometre Vozidla. |
| 1. Verejné obstarávanie | 1. verejné obstarávanie na predmet zákazky [●] vyhlásené uverejnením oznámenia o vyhlásení verejného obstarávania v Dodatku k Úradnému vestníku Európskej únie č. [●] zo dňa [●] a vo Vestníku verejného obstarávania č. [●] zo dňa [●]. |
| 1. Vozidlo 2. (Vozidlo Objednávateľa) | 1. autobus spĺňajúci požiadavky zadané Technickými a prevádzkovými štandardmi a touto Zmluvou, ktorých splnenie je preukázané odsúhlasením Objednávateľa v súlade s touto Zmluvou a s Technickými a prevádzkovými štandardami, ktorým Dopravca plní Záväzok verejnej služby podľa tejto Zmluvy. 2. V prípade, ak sa v tejto Zmluve uvádza pojem „Vozidlo Objednávateľa“ myslí sa ním každé Vozidlo, ktoré (ak také je) poskytuje na plnenie Záväzku verejnej služby Dopravcovi Objednávateľ podľa bodu 6.2(c) tejto Zmluvy. |
| 1. Začatie prevádzky | 1. deň 01.06.2022. V prípade, že k nadobudnutiu účinnosti tejto Zmluvy nedôjde do dátumu 01.12.2021, tak za deň Začatia prevádzky sa považuje deň nasledujúci po uplynutí šiestich mesiacov odo dňa nadobudnutia účinnosti tejto Zmluvy, ak sa Zmluvné strany nedohodnú na inak. |
| 1. Zákon o cestnej doprave | 1. zákon č. 56/2012 Z. z. o cestnej doprave v znení neskorších predpisov. |
| 1. Zákon o verejnom obstarávaní | 1. zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. |
| 1. Záloha na Preukázanú stratu | 1. suma, ktorú uhrádza Objednávateľ Dopravcovi v zmysle bodu 8.9 tejto Zmluvy. |
| 1. Záložné Vozidlo | 1. vozidlo pristavené na určenom mieste, z ktorého je schopné na pokyn CED v lehote podľa Technických a prevádzkových štandardov od udelenia pokynu CED Dopravcovi vyraziť na Autobusovú linku. Ku každému vozidlu je pridelený personál. Podrobnosti vrátane reakčnej doby Záložného Vozidlá sú stanovené v Technických a prevádzkových štandardoch. Minimálny počet Záložných vozidiel je definovaný v Technických a prevádzkových štandardoch. |
| 1. Zastávka | 1. predpísaným spôsobom označené a vybavené miesto v rámci Autobusovej linky určené k nástupu, výstupu alebo prestupu cestujúcich v jednom alebo viacerých smeroch jazdy. |
| 1. Záväzok verejnej služby | 1. výkon verejných služieb v pravidelnej verejnej mestskej autobusovej doprave za účelom zaistenia dopravnej obslužnosti v záujmovom území Mesta Zvolen v súlade so Zákonom o cestnej doprave podľa tejto Zmluvy. |
| 1. Zmluva | 1. táto Zmluva o službách vo verejnom záujme v mestskej autobusovej doprave Mesta Zvolen vrátane všetkých jej príloh, v znení jej neskorších zmien a doplnení. |

## Pri výklade Zmluvy, pokiaľ nie je uvedené v Zmluve inak, alebo pokiaľ z kontextu Zmluvy nevyplýva niečo iné:

#### pojmy v jednotnom čísle zahŕňajú aj tvary v množnom čísle a naopak,

#### odkazy na článok, odsek alebo prílohu sa budú vykladať ako odkazy na článok, odsek alebo prílohu Zmluvy,

#### nadpisy a obsahy sú vložené výlučne pre orientáciu a nemajú žiaden vplyv na výklad Zmluvy, a

#### odkaz na akýkoľvek právny predpis alebo jeho príslušné ustanovenie zahŕňa novelizáciu, doplnenie a úpravu tohto právneho predpisu alebo jeho príslušného ustanovenia po uzatvorení tejto Zmluvy a právne predpisy alebo ich príslušné ustanovenia, ktoré úplne alebo čiastočne nahradia takýto právny predpis alebo jeho príslušné ustanovenie po uzatvorení tejto Zmluvy;

#### v prípade počítania lehôt platí, že bez ohľadu na to, či posledný deň lehoty pripadne na pracovný deň, víkend alebo deň pracovného pokoja, tak doba na splnenie záväzku uplynie v posledný deň tejto lehoty.

# Vyhlásenia Zmluvných strán

## Dopravca vyhlasuje a ubezpečuje Objednávateľa, že

#### podniká v oblasti zabezpečovania dopravných služieb a je držiteľom všetkých oprávnení potrebných na plnenie tejto Zmluvy (ak zo Zmluvy nevyplýva, že je povinný ich získať neskôr);

#### je držiteľom certifikátov a iných povolení či dokladov preukazujúcich splnenie podmienok technickej a odbornej spôsobilosti, ktoré boli vyžadované vo Verejnom obstarávaní;

#### disponuje dostatočnými ľudskými a finančnými zdrojmi na splnenie záväzkov podľa tejto Zmluvy;

#### má plnú právomoc a oprávnenie uzatvoriť túto Zmluvu a akýkoľvek iný dokument s ňou súvisiaci a uskutočniť transakcie zamýšľané touto Zmluvou, pričom táto Zmluva a akékoľvek dokumenty, ktoré uzatvoril a podpísal Dopravca v súvislosti s touto Zmluvou zakladajú platné záväzky, ktoré sú vymáhateľné voči Dopravcovi;

#### nemá žiadne záväzky po lehote splatnosti, nezrušil ani nepozastavil žiadne platby svojich dlhov a neexistujú žiadne okolnosti, ktoré by si vyžadovali alebo umožňovali začatie konkurzného alebo reštrukturalizačného konania na majetok Dopravcu, ani neprijal žiadne rozhodnutie smerujúce k zrušeniu Dopravcu s likvidáciou;

#### pred uzatvorením tejto Zmluvy preskúmal Súťažné podklady s odbornou starostlivosťou, ako skúsený poskytovateľ služieb v rozsahu predmetu tejto Zmluvy, s ohľadom na úroveň previerky relevantných skutočností, ktorú mohol a mal Dopravca vykonať pred uzavretím tejto Zmluvy vzhľadom na povahu a rozsah služieb podľa tejto Zmluvy;

#### uzatvorenie tejto Zmluvy je v súlade s právnymi predpismi, ktorými je viazaný ako aj akýmikoľvek internými dokumentmi Dopravcu, ako aj so všetkými zmluvami, platnými súdnymi, rozhodcovskými (arbitrážnymi) alebo správnymi rozhodnutiami, ktorými je viazaný; a

#### je on a jeho subdodávatelia (ktorým taká povinnosť vyplýva z Právnych predpisov) ku dňu uzavretia Zmluvy zapísaní v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej aj ako „**Zákon o RPVS**“) a všetky dokumenty a údaje o Dopravcovi a jeho subdodávateľoch a konečných užívateľoch výhod zapísané v tomto registri sú úplné a pravdivé.

## Objednávateľ vyhlasuje a ubezpečuje Dopravcu, že

#### ako mesto zabezpečuje na základe plánu dopravnej obslužnosti v súlade so Zákonom o cestnej doprave obslužnosť vymedzeného územia, súčasťou čoho je uzatvorenie tejto Zmluvy; a

#### uzatvorenie tejto Zmluvy je v súlade s právnymi predpismi, ktorými je viazaný ako aj so všetkými zmluvami, platnými súdnymi, rozhodcovskými (arbitrážnymi) alebo správnymi rozhodnutiami, ktorými je viazaný.

## Každá Zmluvná strana je povinná bez zbytočného odkladu oznámiť druhej Zmluvnej strane, že (i) akékoľvek z jej vyhlásení a ubezpečení podľa tejto Zmluvy prestalo byť úplné, pravdivé a/alebo presné, a/alebo (ii) že existujú také skutočnosti, na základe ktorých možno odôvodnene predpokladať, že akékoľvek z jej vyhlásení a ubezpečení podľa tejto Zmluvy by sa mohlo stať neúplné, nepravdivé a/alebo nepresné, alebo že hrozí porušenie tejto Zmluvy zo strany dotknutej Zmluvnej strany.

## Pre vylúčenie pochybností platí, že za porušenie tejto Zmluvy sa považuje aj prípad, ak sa akékoľvek z vyhlásení a ubezpečení Zmluvnej stany podľa tejto Zmluvy ukáže ako nepravdivé alebo sa stane nepravdivým počas platnosti tejto Zmluvy.

# Účel Zmluvy

## Účelom tejto Zmluvy je zabezpečenie a rozvoj efektívnej bezpečnej a kvalitnej pravidelnej verejnej mestskej autobusovej dopravy vo verejnom záujme a zabezpečenie dopravnej obslužnosti v záujmovom území Mesta Zvolen za podmienok stanovených Objednávateľom.

# Predmet Zmluvy

## Predmetom tejto zmluvy je

#### záväzok Dopravcu plniť Záväzok verejnej služby a plniť ďalšie povinnosti vyplývajúce zo Zmluvy a jej príloh; a tomu zodpovedajúci

#### záväzok Objednávateľa hradiť Dopravcovi za plnenie Záväzku verejnej služby Preukázanú stratu a to všetko za podmienok stanovených nižšie v tejto Zmluve.

## Záväzok verejnej služby je vymedzený touto Zmluvou a jej prílohami, vrátane Referenčných Cestovných poriadkov a Referenčných obehov. Od okamihu schválenia cestovného poriadku Dopravným úradom sú pre plnenie Záväzku verejnej služby záväzné schválený Cestovný poriadok a Obehy, ktoré k Cestovnému poriadku vydá Dopravca postupom podľa bodu 7.8 tejto Zmluvy. Obsahom Záväzku verejnej služby je plnenie dopravných výkonov Dopravcom pre Objednávateľa v zmysle Cestovných poriadkov a Obehov, v zmysle tejto Zmluvy a jej príloh a v zmysle príslušných právnych predpisov vzťahujúcich sa na prevádzkovanie mestskej autobusovej dopravy. V prípade potreby zmeny Záväzku verejnej služby Zmluvné strany konajú podľa článku 5 tejto Zmluvy.

## Dopravca je povinný plniť si svoje záväzky hospodárne a efektívne tak, aby svojím konaním nezavinil Objednávateľovu vznik nadmernej úhrady za služby vo verejnom záujme.

## Odo dňa Začatia prevádzky je Dopravca povinný plniť Záväzok verejnej služby v súlade s podmienkami tejto Zmluvy v rozsahu 100 %.

# Rozsah záväzku a zmena rozsahu záväzku verejnej služby

## Dopravca sa zaväzuje pre Objednávateľa v súlade s touto Zmluvou a jej Prílohami zabezpečovať Záväzok verejnej služby v rozsahu [●] **km** ročne (ďalej aj ako „**Rozsah**“), určenom na základe Referenčných obehov. Rozsah je v čase podpisu tejto zmluvy tvorený nasledovnými časťami:

#### z časti 1 111 897 km ročne, pripadajúce na Tarifné kilometre; a

#### z časti [●] km ročne, pripadajúce na Technologické kilometre.

## Objednávateľ je oprávnený požadovať počas účinnosti tejto Zmluvy od Dopravcu zmenu v rozsahu plnenia Záväzku verejnej služby oproti pôvodne dohodnutému Rozsahu podľa bodu 5.1 tejto Zmluvy, ktorý zodpovedá Súťažným podkladom platným pre Verejné obstarávanie (ďalej aj ako "**Zmena rozsahu**") alebo oproti už zmenenému rozsahu v súlade s ustanoveniami tejto Zmluvy. Dopravca pritom berie na vedomie a súhlasí s tým, že Zmena rozsahu môže znamenať ako zvýšenie výkonov, tak i ich zníženie (maximálne však v rozpätí stanovenom ďalej v tejto Zmluve). Charakteristika Zmeny rozsahu môže byť dlhodobá aj krátkodobá, a to v závislosti na zmenách potrieb Objednávateľa pri plnení jeho povinnosti zabezpečiť dopravnú obslužnosť v záujmovom území mesta Zvolen. Objednávateľ môže po Dopravcovi požadovať Zmenu rozsahu najmä, nie však výlučne, z nasledujúcich dôvodov:

#### v súvislosti so zmenou prepravných potrieb v území;

#### z dôvodu vzniku/zmeny/ zániku verejného záujmu ( napr. zriadenie/ zrušenie školy či školského zariadenia, vznik/zánik pracovných príležitostí);

#### na základe aktuálnych prepravných potrieb Objednávateľa;

#### z dôvodov dopravných obmedzení, výluk, uzávierok či obchádzok;

#### zánik niektorých dopravných spojení; či

#### zmeny štandardov dopravnej obslužnosti.

## Zmeny rozsahu sa môžu prejaviť najmä, nie však výlučne, týmito spôsobmi či ich kombináciami:

#### zmenou dopravnej trasy (predĺženie / skrátenie trasy);

#### pridaním / odobratím Spojov v rámci Autobusovej linky;

#### zmenou trasy Spoja;

#### zmenou číslovania Autobusovej linky;

#### nasadením vyššieho počtu Vozidiel / znížením počtu Vozidiel;

#### navýšením / znížením výkonov pri vypravenie rovnakého počtu Vozidiel;

#### zabezpečením dopravy na iné Autobusové linky počas výluky;

#### operatívne vypravenie Záložných Vozidiel; či

#### zmenou/ zavedením nových Cestovných poriadkov a vydaním s tým súvisiacich Obehov.

## Zmluvné strany sa dohodli, že Objednávateľ je oprávnený počas trvania tejto Zmluvy v súlade s touto Zmluvou jednostranne rozhodovať o Zmene rozsahu v nasledovnom rozsahu:

#### ročné zvýšenie Rozsahu, najviac však o 7 % z celkového Rozsahu;

#### ročné zníženie Rozsahu, najviac však o 7 % z celkového Rozsahu.

## Pre vylúčenie pochybností sa Zmluvné strany dohodli, že aktuálny Rozsah Záväzku verejnej služby v dôsledku Zmeny rozsahu (zvýšenie alebo zníženie) v súlade s týmto článkom bude v každom momente trvania Zmluvy predstavovať hodnotu spadajúcu do pásma od 10 % (v prípade zníženia) do 10 % (v prípade rozšírenia) Rozsahu uvedeného v bode 5.1 tejto Zmluvy. Zmluvné strany prehlasujú, že pri Zmene rozsahu sa pre jednotlivé druhy Vozidiel využívané v zmysle Obehov, použijú ceny, resp. náklady podľa Ponuky Dopravcu v zmysle Prílohy č. 2 prepočítané na výšku v čase výpočtu Preukázanej straty za príslušné obdobia.

## Zmluvné strany sa dohodli, že Dopravca je povinný Zmenu rozsahu akceptovať a realizovať Zmenu rozsahu v prípade:

#### ak ide o takú Zmenu rozsahu, ktorá nemá vplyv na zmenu počtu Vozidiel alebo ktorou dôjde k zníženiu počtu Vozidiel potrebných na plnenie Záväzku verenej služby a bola oznámená Objednávateľom Dopravcovi v lehote určenej Objednávateľom, ktorá však nemôže byť kratšia ako 30 dní predo dňom účinnosti Zmeny rozsahu; v prípade, ak Zmena rozsahu vyžaduje získanie alebo zmenu licencie Objednávateľ je povinný oznámiť takúto zmenu Dopravcovi v lehote, ktorá nemôže byť kratšia ako 60 dní predo dňom účinnosti Zmeny rozsahu; a

#### ak ide o takú Zmenu rozsahu, ktorá má preukázateľne vplyv na zvýšenie počtu Vozidiel je Dopravca povinný akceptovať a realizovať túto Zmenu rozsahu v lehote určenej Objednávateľom, ktorá však nemôže byť kratšia ako 6 mesiacov predo dňom účinnosti Zmeny rozsahu. Zmluvné strany sa dohodli, že Dopravca je oprávnený v lehote 10 dní odo dňa doručenia Zmeny rozsahu podľa prvej vety tohto bodu, doručiť Objednávateľovi odôvodnenú žiadosť o predĺženie lehoty, ktorá preukáže nemožnosť splnenia lehoty (dlhšie výrobné lehoty požadovaného vozidla). Objednávateľ môže tento návrh akceptovať, pričom lehota podľa prvej vety tohto bodu môže byť predĺžená maximálne o ďalších 4 mesiacov, t.j. maximálna možná lehota je 10 mesiacov predo dňom účinnosti Zmeny rozsahu.

## V prípade, že požiadavka Objednávateľa na Zmenu rozsahu podľa tohto článku bude vyžadovať zaobstaranie ďalšieho Vozidla, musí byť toto Vozidlo vybavené v príslušnom štandarde určenom Technickými a prevádzkovými štandardmi a touto Zmluvou a schválené Objednávateľom. Súčasne od dátumu zaradenia do prevádzky bude údaj o veku Vozidlá započítavaný do výpočtu priemerného veku vozového parku.

## Ak sa kedykoľvek počas plnenia Záväzku verejnej služby preukáže (najmä na základe aktualizácie Obehov alebo inou formou), že Záväzok verejnej služby v aktuálnom rozsahu je možné plniť aj nižším počtom Vozidiel aký je práve aktuálny počet Vozidiel, bude Objednávateľ tiež oprávnený nariadiť plnenie Záväzku verejnej služby s takýmto nižším počtom Vozidiel a to aj bez samostatnej Zmeny rozsahu. Na nariadenie plnenia Záväzku verejnej služby nižším počtom Vozidiel podľa tohto bodu sa primerane uplatňujú podmienky podľa bodu 5.6(a) tejto Zmluvy. Nariadenie plnenia Záväzku verejnej služby nižším počtom Vozidiel môže Dopravca Objednávateľovi namietať v lehote 10 dní od nariadenia Objednávateľa. V prípade, ak sa po doručení námietok Dopravcu Zmluvné strany nedohodnú na vhodnom počte Vozidiel na plnenia Záväzku verejnej služby Zmluvné strany požiadajú o stanovisko nezávislého znalca v oblasti dopravy podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov. Názor znalca bude pre prípad určenia vhodného počtu Vozidiel na plnenie Záväzku verejnej služby záväzný. Pokiaľ sa na osobe znalca Zmluvné strany nedohodnú, určí ho Objednávateľ. Náklady na stanovisko znalca bude znášať Zmluvná strana, ktorej tvrdenia o počte Vozidiel potrebných na plnenie Záväzku verejnej služby sa preukážu ako nepravdivé. V prípade, ak sa preukážu ako nepravdivé tvrdenia oboch Zmluvných strán, náklady na znalca budú Zmluvné strany hradiť každá vo výške jednej polovice (1/2).

# Vozidlá, technické parametre Vozidiel a užívanie Vozidiel Objednávateľa

## Dopravca je povinný pri zabezpečovaní Záväzku verejnej služby podľa tejto Zmluvy využívať a prevádzkovať len typ, druh a kapacitu Vozidiel a ich vybavenie a ďalej udržiavať dostatočný počet Záložných vozidiel v súlade s touto Zmluvou, ak Objednávateľ neurčí v súlade s príslušnými ustanoveniami tejto Zmluvy inak.

## Odo dňa Začatia prevádzky je Dopravca povinný na plnenie Záväzku verejnej služby zabezpečiť celkový počet Vozidiel podľa Technických a prevádzkových štandardov, pričom

#### počas Prechodného obdobia platia na požiadavky na Vozidlá osobitné podmienky, ako sú uvedené v bode 2.1 Technických a prevádzkových štandardov; zároveň

#### do dňa 30.06.2024 na štyri (4) Dočasné Vozidlá (ktoré majú byť odo dňa 01.07.2024 nahradené Vozidlami Objednávateľa) platia osobitné podmienky, ako sú uvedené v bode 2.1 a niektorých ostatných ustanoveniach Technických a prevádzkových štandardov; pre vylúčenie pochybností platí, že podmienky a výnimky počas Prechodného obdobia sú nadradené výnimkám platným pre Dočasné Vozidlá; a

#### odo dňa 01.07.2024 Objednávateľ plánuje Dopravcovi na účely plnenia Záväzku verejnej služby odovzdať štyri (4) Vozidlá Objednávateľa, ktoré budú spĺňať parametre podľa Technických a prevádzkových štandardov, a ktoré bude od tohto dňa Dopravca povinný využívať na účely plnenia Záväzku verejnej služby namiesto Dočasných Vozidiel.

#### Nakoľko však zabezpečenie Vozidiel Objednávateľa podľa bodu (c) vyššie je závislé (najmä) od úspešnej realizácie verejného obstarávania predpokladaného podľa bodu (D) Preambuly, tak pokiaľ Objednávateľ Dopravcovi najneskôr do 31.10.2023 jednostranne písomne oznámi, že Vozidlá Objednávateľa pre účely plnenie tejto Zmluvy nedodá, tak Dopravca je povinný na účely riadneho plnenia Záväzku verejnej služby od 01.07.2024 zabezpečiť namiesto štyroch (4) Vozidiel Objednávateľa vlastné štyri (4) Vozidlá Dopravcu spĺňajúce všetky podmienky podľa Technických a prevádzkových štandardov vzťahujúcich sa na riadne Vozidlá Dopravcu. V prípade, ak Objednávateľ Dopravcovi doručí písomné oznámenie podľa tohto bodu a Vozidlá Objednávateľa Dopravcovi poskytovať nebude, ustanovenia tejto Zmluvy pojednávajúce o Vozidlách Objednávateľa sa uplatňovať nebudú. Na zabezpečenie Vozidiel Dopravcu podľa tohto bodu sa primerane vzťahuje povinnosť schválenia týchto Vozidiel zo strany Objednávateľa podľa bodu 6.6 tejto Zmluvy. Od momentu uplynutia lehoty na nahradenie Dočasných Vozidiel riadnymi Vozidlami sa pre účely výpočtu Preukázanej straty bude pri týchto Vozidlách vychádzať zo sadzby nákladov a ceny podľa Prílohy č. 2 tejto Zmluvy platnej pre riadne Vozidlá Dopravcu.

## Dočasné Vozidlá bude Dopravca využívať primárne ako Záložné Vozidlá a zároveň kde to bude možné vždy uprednostní na vypravenie Spoja nasadenie riadneho Vozidla pred Dočasným Vozidlom, t. j. Dočasné Vozidlá bude využívať iba v nevyhnutnej miere a to až potom, ako nebude možné nasadiť riadne Vozidlo.

## Dopravca odo dňa ukončenia Prechodného obdobia v každom momente plnenia Záväzku verejnej služby zodpovedá za to, že Vozidlá budú spĺňať požiadavky na maximálny vek Vozidla a priemerný vek Vozidlového parku podľa požiadaviek uvedených v Technických a prevádzkových štandardoch. Do priemerného veku Vozidiel podľa Technologických a prevádzkových štandardov sa nezapočítava vek Dočasných Vozidiel, ktorý je upravený odlišne.

## Dopravca je povinný od Začatia prevádzky zabezpečiť plnenie Záväzku verejnej služby tak, aby dodržal všetky normy kvality stanovené všetkými Právnymi predpismi a Technickými a prevádzkovými štandardmi; tým nie sú dotknuté osobitné pravidlá a výnimky počas Prechodného obdobia a výnimky pre Dočasné Vozidlá v zmysle Technických a prevádzkových štandardov. V prípade rozporu medzi požiadavkami na normy kvality medzi uvedenými predpismi, technickými normami a touto Zmluvou je Dopravca povinný plniť normy kvality podľa dokumentu, ktorý stanovuje požiadavky prísnejšie. Objednávateľ je oprávnený kontrolovať u Dopravcu plnenie noriem kvality podľa vyššie uvedených predpisov, technických noriem a tejto zmluvy a Dopravca je povinný poskytnúť k takejto kontrole všetku potrebnú súčinnosť.

## Na splnenie povinností podľa bodov 6.1 a 6.5 tohto článku je Dopravca povinný najneskôr v lehote 10 pracovných dní pred Začatím prevádzky a následne v lehote 10 pracovných dní pred uplynutím Prechodného obdobia mať Objednávateľom schválené vozidlá v zmysle Technických a prevádzkových štandardov. Dopravca je povinný vyzvať Objednávateľa na schválenie Vozidiel tak, aby bolo možné zabezpečiť schválenie všetkých Vozidiel Dopravcu v lehote podľa predchádzajúcej vety s ohľadom na možnosti a kapacity Objednávateľa, ako aj počet Vozidiel pripravených na schválenie. V prípade, ak sa Objednávateľ nevyjadrí do 8 pracovných dní od vyzvania Objednávateľa Dopravcom, platí, že vozidlo je schválené a bude uvedené do prevádzky.

## Dopravca je povinný bezodkladne písomne informovať Objednávateľa o akýchkoľvek zmenách v zložení vozového parku (obstaranie, vyradenie) a jeho vybavenia určeného pre plnenie Záväzku verejnej služby podľa tejto Zmluvy, najmä o všetkých skutočnostiach, ktoré by mohli mať vplyv na plnenie povinností podľa tejto Zmluvy.

## Bez toho aby bol dotknutý bod 6.7 tejto Zmluvy Dopravca je povinný najneskôr do 10 pracovných dní odo dňa nadobudnutia účinnosti tejto Zmluvy predložiť Objednávateľovi aktualizovanú koncepciu zloženia vozidlového parku podľa Ponuky Dopravcu, vrátane Záložných vozidiel s výhľadom na celé trvanie Zmluvy (ďalej aj ako “**Koncepcia zloženia vozidlového parku**”). Koncepciu zloženia vozidlového parku je Dopravca povinný aktualizovať a predložiť Objednávateľovi tiež vždy k 31. januáru každého kalendárneho roka, počnúc dňom 31.01.2023. V rámci Koncepcie zloženia vozidlového parku Dopravca uvedie nasledovné informácie: vek vozidla, pohon, údaj o tom, či sa jedná o Dočasné vozidlo, údaj o tom, či sa jedná o Záložné vozidlo a evidenčné číslo Vozidla, resp. a ak ešte nie je pridelené tak VIN číslo Vozidla. Súčasťou Koncepcie vozidlového parku bude aj technická dokumentácia všetkých Vozidiel v nasledovnom rozsahu:

#### Osvedčenie o evidencii – časť II každého vozidla; a

#### Dokumentácia o vykonaní technickej, prípadne emisnej kontroly, ak vozidlo takejto kontrole podlieha.

## V prípade, ak Objednávateľ v lehote podľa bodu 6.2 Zmluvy Dopravcovi nedoručí písomné oznámenie, že Dopravcovi neposkytne Vozidlá Objednávateľa, je Objednávateľ povinný Dopravcovi Vozidlá Objednávateľa poskytnúť k dátumu 01.07.2024 a najneskôr k tomuto dátumu je Dopravca povinný Vozidlá Objednávateľa od Objednávateľa prevziať do užívania. Spolu s Vozidlami Objednávateľa Objednávateľ Dopravcovi odovzdá aj všetky potrebné doklady na prevádzku Vozidiel Objednávateľa vrátane dokumentov a informácií nevyhnutných pre zabezpečenie riadnej starostlivosti a údržby o Vozidlá Objednávateľa podľa bodu 6.15 tejto Zmluvy. O prevzatí Vozidiel Objednávateľa Zmluvné strany spíšu preberací protokol.

## Dopravca je povinný Vozidlá Objednávateľ využívať výlučne na účel plnenia Záväzku verejnej služby, pokiaľ Objednávateľ písomne neurčí inak. Dopravca je povinný starať sa o Vozidlá Objednávateľa minimálne s takou starostlivosťou, akou sa stará o vlastné Vozidlá a zároveň vždy tak, aby na nich nevznikla škoda.

## Dopravca nie je oprávnený vykonať na Vozidle Objednávateľa technické zásahy okrem bežnej údržby podľa tejto Zmluvy a na vykonanie technického zásahu na Vozidle Objednávateľa väčšieho rozsahu je oprávnený výhradne autorizovaný servis určený Objednávateľom. V prípade pochybnosti o rozsahu potrebného technického zásahu na Vozidle Objednávateľa je Dopravca povinný vopred oznámiť Objednávateľovi charakter potrebného technického zásahu a je oprávnený ho na Vozidle Objednávateľa vykonať len so súhlasom Objednávateľa.

## Nájom trvá od momentu prevzatia Vozidiel Objednávateľa Dopravcom po dobu trvania povinnosti Dopravcu plnenia Záväzku verejnej služby, pokiaľ nedôjde k jeho ukončeniu skôr podľa podmienok tejto Zmluvy. Nájom zaniká tiež zánikom tejto Zmluvy.

## Za užívanie Vozidiel Objednávateľa sa Dopravca zaväzuje Objednávateľovi platiť nájomné vo výške 1,00,- EUR ročne za jedno Vozidlo Objednávateľa. Nájomné za Vozidlá Objednávateľa sa hradí dopredu ročne. Faktúru na ročné nájomné Objednávateľ vystaví spravidla najneskôr do 10 dní odo dňa prvého dňa každého roka nájomného, pričom splatnosť faktúry bude 30 dní.

## V rámci nájmu Objednávateľ nesie zodpovednosť za úhrady daní, poplatkov a iné úhrady súvisiace s prenájmom Vozidla Objednávateľa, ktoré je Objednávateľ povinný hradiť počas celej doby trvania nájmu, a to:

#### registračná daň;

#### daň z motorových vozidiel;

#### povinné zmluvné poistenie; a

#### havarijné poistenie.

## Pre účely starostlivosti o Vozidlá Objednávateľa budú platiť nasledovné podmienky:

#### pre pravidelnú údržbu, revízie a servisné prehliadky

##### Objednávateľ Dopravcovi spolu s Vozidlami Objednávateľa odovzdá všetky prevádzkové poriadky obsahujúce periodicitu a rozsah úkonov povinnej údržby a servisných a iných prehliadok Vozidlami Objednávateľa;

##### Objednávateľ Dopravcovi oznámi miesto servisného strediska na území mesta Zvolen, resp. maximálne vo vzdialenosti do 25 km od hranice meste Zvolen, v ktorom budú všetky tieto úkony vykonávané (ďalej aj ako „**Servisné stredisko**“); a

##### Dopravca bude povinný riadne a včas zabezpečiť pristavenie Vozidiel Objednávateľa v tomto Servisnom stredisku na vykonanie všetkej údržby, revízií a servisných prehliadok v rozsahu, ktorý mu Objednávateľ oznámi; pričom

##### Objednávateľ Dopravcovi oznámi tiež dohodu medzi Objednávateľom a Servisným strediskom o cenách za všetky tieto úkony a Dopravca bude hradiť všetky faktúry vystavené týmto Servisným strediskom za tieto úkony (pokiaľ budú v súlade s cenami, ktoré Dopravcovi oznámil Objednávateľ) a Dopravca si tieto náklady vyúčtuje v rámci Preukázanej straty postupom podľa článku 8 tejto Zmluvy;

#### pre opravy Vozidiel Objednávateľa Dopravca oznámi povahu vady Vozidla Objednávateľa Servisnému stredisku (a v prípade potreby na diagnostiku vady Vozidlo Objednávateľa pristaví do Servisného strediska podľa pokynov Servisného strediska) a podľa povahy vady

##### ak Servisné stredisko uzná, že vadu odstráni v rámci záruky, tak zabezpečí odstránenie vady Servisným strediskom; a

##### ak Servisné stredisko neuzná, že vadu odstráni v rámci záruky, Objednávateľ so Servisným strediskom dojedná podmienky a cenu, za ktorých Servisné stredisko (alebo iná Objednávateľom poverená osoba) vykoná opravu Vozidla Objednávateľa, pričom náklady na túto opravu uhradí Dopravca a vyúčtuje si ich v rámci Preukázanej straty postupom podľa článku 8 tejto Zmluvy; a

#### ostatnú bežnú údržbu Vozidiel Objednávateľa pozostávajúcej zo všetkých  úkonov odlišných od úkonov spadajúcich pod pravidelnú údržbu, revízie servisné prehliadky a záručné a mimozáručné opravy podľa bodu (a) a (b) vyššie, v rozsahu v akom takúto bežnú údržbu Dopravca vykonáva pravidelne aj pre Vozidlá Dopravcu, bude v rovnakom rozsahu vykonávať počas celej doby nájmu Dopravca samostatne, pričom náklady na tieto činnosti sú započítané v Ponuke Dopravcu;

## Každý prípad údržby a odstránenia vady opravou v Servisnom stredisku a rozsah a cenu úkonov Servisného strediska podľa tohto bodu Dopravca vopred oznámi Objednávateľovi.

#### Pre plnenie Vozidiel Objednávateľa pohonnými hmotami:

##### Objednávateľ Dopravcovi oznámi miesto plniacej stanice na území mesta Zvolen, resp. maximálne vo vzdialenosti do 25 km od hranice mesta Zvolen, ktoré bude Dopravca využívať na plnenie Vozidiel Objednávateľa pohonnými hmotami CNG (ďalej aj ako „**Plniaca stanica**“); pričom

##### Objednávateľ Dopravcovi oznámi tiež dohodu medzi Objednávateľom a prevádzkovateľom Plniacej stanice o cenách za CNG a Dopravca bude hradiť všetky faktúry vystavené prevádzkovateľom Plniacej stanice za CNG (pokiaľ budú v súlade s cenami, ktoré Dopravcovi oznámil Objednávateľ) a Dopravca si tieto náklady vyúčtuje v rámci Preukázanej straty postupom podľa článku 8 tejto Zmluvy;

## Objednávateľ v dostatočnom časovom predstihu pred odovzdaním Vozidiel Objednávateľa Dopravcovi, vykoná na základe GPS údajov (súradníc) zasielaných Dopravcom z Vozidla Objednávateľa do CED meranie kilometrickej dĺžky medzi

#### východzím bodom Vozidla Objednávateľa a Servisným strediskom; a

#### východzím bodom Vozidla Objednávateľa a Plniacou stanicou.

#### Pre účely výpočtu kilometrickej dĺžky dopravného výkonu, ktorý Doprava vykoná pre účely údržby a opráv a plnenia pohonnými hmotami Vozidiel Objednávateľa, ktorá sa započíta pri kalkulácii Preukázanej straty, sa bude následne vychádzať z takto odmeranej kilometrickej dĺžky a počtu opakovaní tejto trasy Vozidlom objednávateľa v danom mesiaci. Pokiaľ bude Vozidlo Objednávateľa do Servisného strediska alebo Plniacej stanice vypravené z iného miesta, pre účely výpočtu skutočnej kilometrickej dĺžky sa bude vychádzať z GPS údajov(súradníc) zasielaných Dopravcom z Vozidla Objednávateľa do CED.

## V prípade objektívnej nemožnosti dosiahnutia plnenia Záväzku verejnej služby (čo do rozsahu či kvality) z dôvodov nedostupnosti Vozidiel Objednávateľa (vrátane poruchy, či zhoršenia prevádzkového stavu Vozidla Objednávateľa znemožňujúceho jeho využitie pre účely plnenia Záväzku verejnej služby) Objednávateľ nezodpovedá za škodu, avšak v takom prípade a v rozsahu v akom tento výpadok nie je objektívne možné pokryť a plnenie Záväzku verejnej služby zabezpečiť využitím iných Záložných Vozidiel, Dopravca nezodpovedá za plnenie Záväzku verejnej služby.

## Objednávateľ je oprávnený kedykoľvek nájom Vozidla Dopravcu ukončiť výpoveďou s výpovednou lehotou šesť (6) mesiacov a Dopravcovi nariadiť, aby Dopravca zabezpečil náhradu za Vozidlo Objednávateľa, pričom má oprávnenie určiť, či Dopravca zabezpečí Vozidlo zodpovedajúce požiadavkám platným pre riadne Vozidlo alebo Dočasné Vozidlo. Na zabezpečenie Vozidla Dopravcu podľa tohto bodu sa primerane uplatňujú podmienky a lehoty podľa bodu 5.6(b) tejto Zmluvy. Oprávnenie Objednávateľa nariadiť Dopravcovi povinnosť zabezpečiť náhradné Vozidlo za Vozidlo Objednávateľa nie je viazané na výpoveď nájmu v prípade, ak dôjde k zániku Vozidla Objednávateľa alebo sa Vozidlo Objednávateľa stane dlhodobo nespôsobilé na užívanie na účel, na ktorý je určené.

## V deň skončenia nájmu je Dopravca povinný pristaviť Vozidlo Objednávateľa do miesta určeného Objednávateľom v rámci mesta Zvolen. Dopravca je povinný Vozidlo Objednávateľa vrátiť čisté, v stave zodpovedajúcom veku a počtu najazdených kilometrov a so všetkými príslušnými dokladmi k Vozidlu Objednávateľa. O spätnom odovzdaní a prevzatí Vozidla Objednávateľa Zmluvné strany spíšu preberací protokol.

# Cestovný poriadok, Obehy, Tarifné podmienky a Prepravný poriadok

## Zmluvné strany sa dohodli, že pred Začatím prevádzky je Objednávateľ oprávnený zmeniť Referenčné Cestovné poriadky na Cestovné poriadky z dôvodu aktualizovania obslužnosti Záväzku verejnej služby, pričom zmena Referenčných Cestovných poriadkov na Cestovné poriadky nemôže mať vplyv na zmenu počtu a druhu Vozidiel Dopravcu, potrebných na zabezpečenie Záväzku verejnej služby podľa Referenčných Cestovných poriadkov platných v čase vyhlásenia Verejného obstarávania. Zmluvné strany sa dohodli, že na zmenu podľa prvej vety tohto odseku Zmluvy sa primerane použijú ustanovenia tejto Zmluvy o Zmene rozsahu, podľa Článku 5 tejto Zmluvy.

## Dopravca je povinný zabezpečovať dopravu na ním prevádzkovaných Autobusových linkách v súlade s podmienkami tejto Zmluvy, najmä je Dopravca povinný zabezpečovať prevádzku v súlade s Cestovným poriadkom platným pre danú Autobusovú linku či dané Spoje a v súlade s Tarifnými podmienkami stanovenými Objednávateľom. Cestovný poriadok Dopravcovi oznámi Objednávateľ a Dopravca následne predkladá takýto Cestovný poriadok Dopravnému úradu na schválenie pre každú Autobusovú linku, na ktorú mu bola udelená licencia, resp. povolenie. Každá zmena Cestovného poriadku musí byť vykonaná formou vydania nového Cestovného poriadku, ak sa zmluvné Strany písomne nedohodnú inak.

## Dopravca berie na vedomie, že Cestovný poriadok môže byť v priebehu doby platnosti tejto Zmluvy z dôvodu zmeny potrieb Objednávateľa menený. V prípade zmeny je Dopravca povinný tieto zmeny Cestovných poriadkov akceptovať. Dopravca sa zaväzuje bezodkladne, najneskôr však do desiatich (10) pracovných dní po obdržaní požiadavky na úpravu Cestovného poriadku k Objednávateľom stanovenému termínu podať na Dopravný úrad úplnú žiadosť o schválenie Cestovného poriadku od požadovaného termínu.

## Bez ohľadu na skutočnosť, že zmenu Cestovného poriadku nariaďuje Dopravcovi Objednávateľ, je Dopravca povinný pravidelne monitorovať prepravné a cestovné poriadky železničnej dopravy mesta Zvolen a Objednávateľovi (i) pred Začatím prevádzky pre účely bodu 7.1 Zmluvy a následne (ii) vždy pri každej zmene cestovných poriadkov železničnej dopravy v meste Zvolen, Objednávateľovi predložiť návrh úpravy Cestovných poriadkov tak, aby bola zabezpečená maximálna funkčná nadväznosť Autobusových liniek s linkami železničnej dopravy.

## Cestovný poriadok sa bude spravidla meniť tak, aby nový Cestovný poriadok začal platiť vždy k začiatku kalendárneho mesiaca.

## Dopravca nie je oprávnený sám, bez predchádzajúceho výslovného pokynu Objednávateľa, meniť obsah Cestovného poriadku ani Tarifného poriadku.

## V prípade, že Objednávateľom požadovaná zmena Cestovného poriadku si vyžaduje zmenu licencie alebo vydanie novej licencie, Dopravca túto skutočnosť Objednávateľovi bezodkladne oznámi. V takom prípade sa Dopravca zaväzuje bezodkladne, najneskôr však do pätnástich (15) pracovných dní od okamihu, keď mu bola táto skutočnosť oznámená, podať na Dopravný úrad úplnú žiadosť o zmenu licencie, prípadne o vydanie novej licencie. Úplnú žiadosť o schválenie Cestovného poriadku, na základe ktorého požiadal podľa predchádzajúcich viet o udelenie, či zmenu licencie, je Dopravca povinný podať na Dopravný úrad bezodkladne, najneskôr však nasledujúci pracovný deň po právoplatnosti rozhodnutia o zmene, či udelenia licencie.

## V prípade zmeny Cestovných poriadkov je Dopravca do štrnástich (14) dní odo dňa oznámenia zmeny Cestovných poriadkov Dopravcovi vypracovať a predložiť Objednávateľovi na schválenie aktualizované Obehy v zmysle nových Cestovných poriadkov. V prípade, ak majú mať zmeny Obehov vplyv na rozsah Technologických kilometrov, Dopravca je povinný pri ich príprave dbať na to, aby bol tento vplyv čo najmenší, pričom zmena Technologických kilometrov bude uznaná iba v nevyhnutnom rozsahu objektívne zapríčinenom zmenou Cestovných poriadkov. Objednávateľ aktualizované Obehy do štrnástich (14) dní od ich predloženia buď schváli ak nebudú obsahovať zrejmé chyby alebo Dopravcovi doručí zoznam chýb, resp. označenie rozporu s touto Zmluvou, na prepracovanie. V prípade, ak Objednávateľ v tejto lehote k aktualizovaným Obehom nevyjadrí, platí fikcia, že tieto Obehy schválil. Nové Obehy nahrádzajú pôvodné Obehy momentom ich schválenia Objednávateľom. Ak Objednávateľ Dopravcovi doručil k Obehom pripomienky, Dopravca je povinný Objednávateľove pripomienky akceptovať alebo odôvodniť ich neakceptovanie v lehote 5 dní odo dňa ich doručenia Dopravcovi. Ak sa Dopravca v stanovenej lehote nevyjadrí, má sa za to, že s pripomienkami Objednávateľa súhlasí nové Obehy budú platiť v zmysle pripomienok Objednávateľa. Ak budú Zmluvné strany Obehy protichodne rozporovať, Zmluvné strany požiadajú o stanovisko nezávislého znalca v oblasti dopravy podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov. Názor znalca bude pre prípad určenia potvrdenia aktualizovaných Obehov záväzný. Pokiaľ sa na osobe znalca Zmluvné strany nedohodnú, určí ho Objednávateľ. Náklady na stanovisko znalca bude znášať Zmluvná strana, ktorej tvrdenia o sa preukážu ako nepravdivé. V prípade, ak sa preukážu ako nepravdivé tvrdenia oboch Zmluvných strán, náklady na znalca budú Zmluvné strany hradiť každá vo výške jednej polovice (1/2).

## Objednávateľ má právo jednostranne meniť Tarifný poriadok, teda výšku základného cestovného, ako aj rozsah a druh poskytovaných zliav z cestovného pričom predpokladá zmenu cenníka spravidla dva (2) krát počas kalendárneho roka. Tento počet zmien zahŕňa pravidelnú zmenu aj rôzne cenové akcie. Plánovaná pravidelná zmena Tarifného poriadku sa realizuje spravidla k 1. júlu príslušného kalendárneho roka, pričom najneskôr 15. mája príslušného kalendárneho roka bude Objednávateľ Dopravcu o zmene informovať. Pri neplánovanej zmene Tarifného poriadku Objednávateľ informuje Dopravcu minimálne 14 dní pred účinnosťou zmeny. Cestovný poriadok sa spravidla mení 2x počas kalendárneho roka pri plánovaných zmenách a následne podľa potreby aj pri operatívnych zmenách. Pokiaľ požiadavky Objednávateľa na zmeny uvedené v tomto bode znamenajú zmenu platnej dopravnej licencie alebo Cestovných poriadkov, sú zmluvné strany povinné postupovať podľa Cestnej doprave a podľa tejto Zmluvy.

## Najneskôr do pätnásť (15) dní odo dňa nadobudnutia tejto Zmluvy je Dopravca povinný vypracovať a predložiť Objednávateľovi na schválenie Prepravný poriadok. Objednávateľ Prepravný poriadok do pätnásť (15) dní od jeho predloženia buď schváli ak nebude obsahovať zrejmé chyby alebo podmienky v rozpore s touto Zmluvou alebo Dopravcovi doručí k Prepravnému poriadku námietky. V prípade, ak Objednávateľ v tejto lehote k Prepravnému poriadku nevyjadrí, platí fikcia, že Prepravný poriadok schválil. V prípade námietok Objednávateľa je Dopravca povinný Objednávateľove námietky akceptovať alebo odôvodniť ich neakceptovanie v lehote 5 dní odo dňa ich doručenia Dopravcovi. Ak sa Dopravca v stanovenej lehote nevyjadrí, má sa za to, že s námietkami Objednávateľa súhlasí a Prepravný poriadok bude platiť v zmysle námietok Objednávateľa. V prípade zmeny Prepravného poriadku sa postup podľa tohto bodu aplikuje primerane. Dopravca sa zaväzuje poskytovať Záväzok verejnej služby vždy v súlade s aktualizovaným Prepravným poriadkom.

## Najneskôr do dvoch (2) mesiacov po Začatí prevádzky Dopravca na základe GPS údajov (súradníc) zasielaných Dopravcom z jednotlivých Vozidiel do CED verifikuje referenčné kilometrické dĺžky jednotlivých Spojov, ako sú uvedené v Prílohe č. 1 tejto Zmluvy. V prípade, ak budú na základe takéhoto merania zistené odchýlky od kilometrických dĺžok Spojov podľa Prílohy č. 1 tejto Zmluvy, Dopravca najneskôr v lehote podľa prvej vety tohto bodu doručí Objednávateľovi na schválenie aktualizované Obehy spracované rovnakým spôsobom ako boli spracované Referenčné Obehy (resp. aktualizované Obehy ak medzičasom boli spracované aktualizované Obehy podľa bodu 7.8 tejto Zmluvy), avšak s kalkuláciou kilometrických dĺžok podľa údajov nameraných a odsúhlasených podľa tohto bodu. V prípade, ak na základe takto aktualizovaných Obehov dôjde k zmene Technologických kilometrov uplatní sa postup zmeny Rozsahu podľa článku 5 tejto Zmluvy. Na odsúhlasovanie aktualizovaných Obehov sa primerane uplatňujú podmienky podľa bodu 7.8 Zmluvy.

# Výpočet náhrady Preukázanej strany

## Objednávateľ sa zaväzuje za poskytnuté dopravné služby Dopravcovi každoročne uhrádzať Preukázanú stratu, ktorá Dopravcovi vznikne pri plnení záväzkov z tejto Zmluvy.

## Preukázaná strata predstavuje úhradu podľa článku 6 ods. 1 Nariadenia č. 1370/2007 a predstavuje rozdiel medzi (i) cenou dopravných služieb poskytovaných Dopravcom vrátane Primeraného zisku a (ii) skutočnými Výnosmi dosiahnutými Dopravcom v príslušnom kalendárnom roku.

## Pre účely výpočtu Preukázanej straty sa za východiskovú cenu dopravných služieb bude považovať cena uvedená v Ponuke Dopravcu podľa Prílohy č. 2 v nasledovnej štruktúre:

|  |  |  |  |  |
| --- | --- | --- | --- | --- |
| **Označenie** | **Popis** | **Jednotka** | **Hodnota pre pohon NAFTA** | **Hodnota pre pohon CNG** |
| CPHM | Cena za palivo | €/1 km | [●] | [●] |
| CPN | Cena za priamy materiál, opravy a údržbu za Vozidlá Dopravcu | €/1 km | [●] | [●] |
| CPNVO | Cena za priame náklady za Vozidlá Objednávateľa | €/1 km | N/A | [●] |
| CNPV | Cena za náklady práce vodičov | €/1 km | [●] | [●] |
| CNPO | Cena za náklady práce ostatných zamestnancov | €/1 km | [●] | [●] |
| CNN | Cena za nepriame náklady(prevádzková a správna réžia) | €/1 km | [●] | [●] |
| CZISK | Zisk dopravcu | €/1 km | [●] | [●] |
| CMVOZ | Mesačné náklady na 1 Vozidlo vo výške 1/120 z celkových nákladov na 1 Vozidlo vrátane odbavovacieho a informačného systému, ktoré poskytuje dodávateľ. | €/1 vozidlo | [●] | [●] |
| CMVOZDOC | Mesačné náklady na 1 Dočasné Vozidlo vo výške 1/120 z celkových nákladov na 1 Dočasné Vozidlo vrátane odbavovacieho a informačného systému, ktoré poskytuje dodávateľ. | €/1 Dočasné vozidlo | [●] | [●] |

## Zmluvné strany sa dohodli, že Preukázaná strata sa bude dokladovať a preukazovať postupom podľa tejto Zmluvy každý mesiac príslušného kalendárneho roka. Zároveň, aby mal Objednávateľ vždy v každom mesiaci kalendárneho roka úhrnný prehľad o všetkých nákladoch a výške ostatných vstupov ovplyvňujúcich Preukázanú stratu, v každom mesiaci príslušného kalendárneho roka sa bude Preukázaná strata počítať úhrnom za celé obdobie od začiatku kalendárneho roka (pre vylúčenie pochybností iba za mesiace kalendárneho roka v ktorých Dopravca plní Záväzok verejnej služby) (ďalej aj ako „**Príslušné obdobie**“); t. j. pre vylúčenie pochybností v mesiaci február bude Príslušné obdobie zahŕňať mesiace január a február, avšak napr. v júni bude Príslušné obdobie zahŕňať všetky mesiace január až jún.

## Preukázaná strata za Príslušné obdobie sa v každom mesiaci vypočíta ako súčet skutočných nákladov uznaných Objednávateľom overených podľa prvotnej účtovnej evidencie Dopravcu a Primeraného zisku podľa Ponuky Dopravcu po odpočítaní Výnosov, Záloh na Preukázanú stratu a  Doplatkov za predchádzajúce mesiace Príslušného obdobia. Objednávateľ zároveň uzná skutočné náklady podľa prvotnej účtovnej evidencie Dopravcu a Primeraný zisk podľa Ponuky Dopravcu vždy maximálne iba do výšky súčtu maximálnej Ceny služby v jednotlivých kalendárnych mesiacoch Príslušného obdobia ktorej hodnota sa v každom mesiaci vypočíta postupom podľa bodu 8.5 tejto Zmluvy nižšie.

## Zároveň, hoc sa výška nákladov vstupujúcich do výpočtu Preukázanej straty preukazuje účtovnou evidenciou Dopravcu, tak pokiaľ Objednávateľ s ohľadom na okolnosti hodné osobitného zreteľa neurčí inak platí, že v žiadnom mesiaci nebude ako oprávnený náklad Preukázanej straty uznaná žiadna čiastka (hoc v účtovnej evidencii Dopravcu riadne evidovaná), ktorá presahuje maximálnu hodnotu pre takúto čiastku (ako veličiny vstupujúcej do výpočtu Preukázanej straty) vypočítanú podľa vzorcov uvedených v tomto článku 8 Zmluvy; Uvedené znamená, že spôsob výpočtu jednotlivých hodnôt, ktoré vstupujú do výpočtu maximálnej Preukázanej straty limituje nie len celkovú výšku maximálnej Preukázanej straty, ale zároveň aj celkovú výšku nákladov každej jednotlivej veličiny ovplyvňujúcej výšku Preukázanej straty samostatne.

## Pre účely výpočtu maximálnej Preukázanej straty za Príslušné obdobie sa maximálna výška Preukázanej straty v každom kalendárnom mesiaci vypočíta nasledovným vzorcom:

**PSM = CSMAXAPO – V - Z - D**

## kde jednotlivé skratky majú nasledovný význam:

**PSM** Preukázaná strata za príslušný kalendárny mesiac

**CSMAXAPO** Maximálna Cena služby za celé uplynulé Príslušné obdobie, ktorá sa vypočíta ako súčet **CSMAXA** vypočítaných podľa bodu 8.6 tejto Zmluvy za všetky jednotlivé mesiace Príslušného obdobia

**V**Výnosy, ktoré tvoria súčet tržieb Dopravcu z cestovného a ďalšie výnosy Dopravcu podľa Prílohy č. 7 tejto Zmluvy za celé Príslušné obdobie

**Z**výška Záloh na Preukázanú stratu za celé Príslušné obdobie

**D** súhrnná výška všetkých Doplatkov za celé Príslušné obdobie

## Pre účely výpočtu Preukázanej straty sa hodnota maximálnej Ceny služby **CSMAXA** za príslušný kalendárny mesiac vypočíta podľa nasledovného vzorca

**CSMAXA = CNAFTAA x KMVOZDNAFTA + CCNGA x KMVOZDCNG + CCNGVOA x KMVOZDVO + PVNAFTA x CMVOZNAFTA + PVCNG x CMVOZCNG + PVNAFTADOC x CMVOZNAFTADOC + PVCNGDOC x CDMVOZDOC + NEON**

## kde jednotlivé skratky majú nasledovný význam:

**CSMAXA** výška maximálnej Ceny služby za príslušný kalendárny mesiac

**CNAFTAA** aktualizované náklady na 1 km Vozidla Dopravcu s naftovým pohonom vypočítané vzorcom **CNAFTAA** = CPHMA + CPNA + CNPVA +CNPOA + CNNA+ CZISK

**CCNGAA** aktualizované náklady na 1 km vozidla dopravcu s CNG pohonom vypočítané vzorcom **CCNGA** = CPHMA + CPNA +CNPVA +CNPOA + CNNA+ CZISK

**CCNGVOA** aktualizované náklady na 1 km Vozidla Objednávateľa s CNG pohonom vypočítané vzorcom **CCNGVOA** = CPNVOA+CNPVA + CNPOA + CNNA+ CZISK

*(pozn.: pričom pri vyššie uvedených vzorcoch na výpočet* ***CNAFTAA, CCNGA*** *a* ***CCNGVOA*** *sa pri výpočte vždy použijú vstupné hodnoty* ***podľa príslušného typu paliva****)*

**CPHMA** aktualizovaná cena za príslušné palivo za 1 km vypočítaná podľa bodu 8.7(a) tejto Zmluvy

**CPNA** aktualizovaná cena za priamy materiál, opravy a údržbu za 1 km vypočítaná podľa bodu 8.7(b) tejto Zmluvy

**CPNVOA** aktualizovaná cena za priamy materiál, opravy a údržbu za 1 km za Vozidlá Objednávateľa vypočítaná podľa bodu 8.7(b) tejto Zmluvy

**CNPVA** aktualizovaná cena za náklady práce vodičov za 1 km vypočítaná podľa bodu 8.7(c) tejto Zmluvy

**CNPOA** aktualizovaná cena za náklady práce ostatných zamestnancov za 1 km vypočítaná podľa bodu 8.7(d) tejto Zmluvy

**CNNA** aktualizovaná cena za nepriame náklady (prevádzková a správna réžia) za 1 km vypočítaná podľa bodu 8.7(e) tejto Zmluvy

**CZISK** zisk Dopravcu podľa Ponuky Dopravcu za 1 km

**KMVOZDNAFTA** skutočný počet ubehnutých kilometrov Vozidlami Dopravcu (t. j . všetkými Vozidlami vrátane Dočasných Vozidiel okrem Vozidiel Objednávateľa) s naftovým pohonom, odsúhlasený Objednávateľom podľa bodu 8.8 tejto Zmluvy

**KMVOZDCNG** skutočný počet ubehnutých kilometrov Vozidlami Dopravcu (t. j . všetkými Vozidlami vrátane Dočasných Vozidiel okrem Vozidiel Objednávateľa) s CNG pohonom, odsúhlasený Objednávateľom podľa bodu 8.8 tejto Zmluvy

**KMVOZVO** skutočný počet ubehnutých kilometrov Vozidlami Objednávateľa odsúhlasený Objednávateľom podľa bodu 8.8 tejto Zmluvy

**PVNAFTA; PVCNG; PVNAFTADOC; PVCNGDOC,** Objednávateľom odsúhlasený počet Vozidiel dopravcu príslušného druhu (Vozidlá / Dočasné Vozidlá) a paliva (nafta/CNG) využívaný na zabezpečenie Záväzku verejnej služby v danom kalendárnom mesiaci.

Pre účely tohto výpočtu sa do počtu Vozidiel Dopravcu sa počítajú len:

Nové Vozidlá do veku 120 mesiacov vrátane odo dňa Začatia prevádzky. Za nové vozidlá sa považujú vozidlá, ktorých mesiac prvej evidencie je tri a menej mesiacov pred dňom Začatia prevádzky;

Jazdené Vozidlá do veku 120 mesiacov vrátane od ich mesiaca prvej evidencie. Za jazdené vozidlá sa považujú vozidlá, ktorých mesiac prvej evidencie je štyri a viac mesiacov pred dňom Začatia prevádzky.

**CMVOZNAFTA**Mesačné náklady na 1 Vozidlo podľa bodu 8.3 tejto Zmluvy s naftovým pohonom

**CMVOZNAFTADOC** Mesačné náklady na 1 Dočasné vozidlo podľa bodu 8.3 tejto Zmluvy s naftovým pohonom

**CMVOZCNG**Mesačné náklady na 1 Vozidlo podľa bodu 8.3 tejto Zmluvy s pohonom CNG

**CDMVOZCNGDOC** Mesačné náklady na 1 Dočasné vozidlo podľa bodu 8.3 tejto Zmluvy s pohonom CNG

**NEON** skutočné ekonomicky oprávnené a preukázané náklady za príslušný mesiac. Za ekonomicky oprávnené náklady sa považujú výlučne nasledovné náklady:

* daň z motorových vozidiel podľa platných Právnych predpisov v prípade zavedenia povinnosti uhrádzať túto daň aj pre Dopravcu;
* mýto spojené s používaním diaľnic a rýchlostných ciest, v prípade, ak počas trvania zmluvy bude MHD prechádzať aj cez takéto úseky;
* poplatky za užívanie Autobusovej stanice Zvolen, v prípade, ak počas trvania zmluvy vznikne povinnosť tieto poplatky uhrádzať;
* ďalšie dane a poplatky, ktoré bude mať Dopravca povinnosť uhrádzať podľa platných Právnych predpisov a v čase uplynutia lehoty na predkladanie ponúk vo Verejnom obstarávaní neexistovali, ani ich existenciu nebolo možné s istotou predvídať; a
* prevádzka Vozidiel Objednávateľa, za ktoré sa považujú výlučne nasledovné náklady:
  + Náklady na opravy a údržbu Vozidiel Objednávateľa uhradené Dopravcom v rozsahu podľa bodu 6.15 tejto Zmluvy;

Náklady na palivo CNG podľa skutočnej spotreby paliva odmeranej certifikovaným meradlom spotreby inštalovaným vo Vozidle Objednávateľa, a to v rozsahu podľa bodu 6.15(d) tejto Zmluvy. Vyššie uvedené ekonomicky oprávnené náklady bude Objednávateľ uhrádzať Dopravcovi ako skutočne preukázané náklady vynaložené na úhradu týchto položiek, overené podľa prvotnej účtovnej evidencie dopravcu, pokiaľ z príslušného Právneho predpisu nevyplýva pomerná účasť Objednávateľa a Dopravcu na týchto nákladoch alebo iný spôsob vysporiadania.

## Výpočet aktualizovaných hodnôt veličín pre účely výpočtu CSMAXA podľa bodu 8.6 tejto Zmluvy za príslušný kalendárny mesiac sa vypočíta podľa nasledovných pravidiel (výpočet sa uskutoční samostatne podľa druhu paliva použitého v ponuke dopravcu, pričom všetky čiastky podľa nižšie uvedených vzorcov sa budú zaokrúhľovať na 4 desatinné miesta):

#### aktualizovaná cena za palivo

CPHMA = CPHM x [KPHMA/KPHM]

kde jednotlivé skratky majú nasledovný význam:

CPHMA aktualizovaná cena za palivo (nafta alebo CNG)

CPHM cena za palivo podľa bodu 8.3 tejto Zmluvy

KPHMA je priemerná cena (nafta/CNG) v SR za mesiac, pre ktorý je vypočítaná aktualizovaná časť ceny CPHMA zverejnená Štatistickým úradom SR.

KPHM je priemerná cena (nafta/CNG) v SR za štvrťrok predchádzajúci štvrťroku, v ktorom uplynula lehota na predkladanie ponúk vo Verejnom obstarávaní. Táto priemerná cena vychádza z priemerných mesačných cien v SR zverejnených Štatistickým úradom SR a je vypočítaná ako priemer cien za tri mesiace tvoriace príslušný štvrťrok (EUR).

#### aktualizovaná cena za priamy materiál, opravy a údržbu

CPNA= CPN x [KINFA / KINF]

CPNVOA= CPNVO x [KINFA / KINF]

kde jednotlivé skratky majú nasledovný význam:

CPNA aktualizovaná cena za priamy materiál, opravy a údržbu

CPN cena za priamy materiál, opravy a údržbu podľa bodu 8.3 tejto Zmluvy

CPNVOA aktualizovaná cena za priamy materiál, opravy a údržbu za Vozidlá objednávateľa

CPNVO cena za priamy materiál, opravy a údržbu podľa bodu 8.3 tejto Zmluvy za Vozidlá objednávateľa

KINFA je priemerná úroveň spotrebiteľských cien v SR za mesiac, pre ktorý je vypočítaná KINFA

KINF je priemerná úroveň spotrebiteľských cien v SR za štvrťrok predchádzajúci štvrťroku, v ktorom uplynula lehota na predkladanie ponúk vo Verejnom obstarávaní.

#### Hodnoty KINFA a KINF vychádzajú z „Indexu spotrebiteľských cien oproti bázickému obdobiu“, ukazovateľa „Spotrebiteľské ceny úhrnom“ zverejneného Štatistickým úradom SR.

#### aktualizovaná cena za náklady práce vodičov

CNPVA = CNPV x [KPRIEMA / KPRIEM]

kde jednotlivé skratky majú nasledovný význam:

CNPVA aktualizovaná cena za náklady práce vodičov

CNPV cena za náklady práce vodičov podľa bodu 8.3 tejto Zmluvy, ktorá môže byť v dôsledku uzatvorenia kolektívnej zmluvy vyššieho stupňa uzatvorenej podľa zákona 2/1991 Zb. o kolektívnom vyjednávaní v znení neskorších predpisov vzťahujúcej sa na Dopravcu, upravená oproti cene za náklady práce podľa Ponuky Dopravcu o toľko percent, o koľko percent sa Dopravcovi preukázateľne zvýšia osobné náklady v dôsledku uzatvorenia kolektívnej zmluvy vyššieho stupňa, maximálne však o 5% ročne

KPRIEMA je priemer hodnôt priemernej mesačnej nominálnej mzdy zamestnanca hospodárstva SR zverejnenú Štatistickým úradom SR za štyri štvrťroky bezprostredne predchádzajúce štvrťroku, pre ktorý je vypočítaná CNPVA

KPRIEM je priemer hodnôt priemernej mesačnej nominálnej mzdy zamestnanca hospodárstva SR zverejnených Štatistickým úradom SR za štyri štvrťroky bezprostredne predchádzajúce štvrťroku, v ktorom uplynula lehota na predkladanie ponúk v Procese verejného obstarávania

#### aktualizovaná cena za náklady práce ostatných zamestnancov

CNPOA= CNPO x [KINFA / KINF]

kde jednotlivé skratky majú nasledovný význam:

CNPOA aktualizovaná cena za náklady práce ostatných zamestnancov

CNPO cena za náklady práce ostatných zamestnancov podľa bodu 8.3 tejto Zmluvy, ktorá môže byť v dôsledku uzatvorenia kolektívnej zmluvy vyššieho stupňa uzatvorenej podľa zákona 2/1991 Zb. o kolektívnom vyjednávaní v znení neskorších predpisov vzťahujúcej sa na Dopravcu upravená oproti cene za náklady práce podľa Ponuky Dopravcu o toľko percent, o koľko percent sa Dopravcovi preukázateľne zvýšia osobné náklady v dôsledku uzatvorenia kolektívnej zmluvy vyššieho stupňa, maximálne však o 5% ročne

KINFA je priemerná úroveň spotrebiteľských cien v SR za mesiac, pre ktorý je vypočítaná KINFA

KINF je priemerná úroveň spotrebiteľských cien v SR za štvrťrok predchádzajúci štvrťroku, v ktorom uplynula lehota na predkladanie ponúk vo Verejnom obstarávaní.

#### aktualizovaná cena za nepriame náklady (prevádzková a správna réžia)

CNNA= CNN x [KINFA / KINF]

kde jednotlivé skratky majú nasledovný význam:

CNNA aktualizovaná cena za nepriame náklady (prevádzková a správna réžia)

CNN cena za nepriame náklady (prevádzková a správna réžia) podľa bodu 8.3 tejto Zmluvy

KINFA je priemerná úroveň spotrebiteľských cien v SR za mesiac, pre ktorý je vypočítaná KINFA

KINF je priemerná úroveň spotrebiteľských cien v SR za štvrťrok predchádzajúci štvrťroku, v ktorom uplynula lehota na predkladanie ponúk vo Verejnom obstarávaní.

## Na účely výpočtu Preukázanej straty je Objednávateľom stanovená celková kilometrická dĺžka jednotlivých Spojov v Obehoch, ktorá môže byť menená podľa Článku 5 tejto Zmluvy. V prípade, že dôjde k zmene kilometrickej dĺžky Spoja, vykoná Objednávateľ meranie kilometrickej dĺžky (t.j. zmenenej trasy spoja) a novú kilometrickú dĺžku Spoja oznámi Dopravcovi v lehote 7 pracovných dní od účinnosti zmeny kilometrickej dĺžky Spoja a zároveň oznámi Dopravcovi rozdiel medzi pôvodnou kilometrickou dĺžkou Spoja a novou kilometrickou dĺžkou Spoja. Meranie kilometrickej dĺžky Spoja podľa predchádzajúcej vety Objednávateľ uskutoční na základe GPS údajov (súradníc) zasielaných Dopravcom z každého Vozidla do CED. Kilometrické dĺžky jednotlivých Spojov v čase podpisu tejto Zmluvy sú určené Referenčnými obehmi. Kilometrická dĺžka Spojov stanovená podľa tohto odseku Zmluvy je záväzná pre výpočet Preukázanej straty. Dočasné zmeny trasy Spoja v dôsledku obchádzok, uzávierok, výluk, či pokynu CED, ktoré trvajú najviac 2 dni a ktoré majú za následok zmenu kilometrickej dĺžky Spoja, nemajú vplyv na zmenu skutočnej kilometrickej dĺžky na účely výpočtu Preukázanej straty, a to v prípade, ak kilometrická dĺžka dočasnej zmeny trasy Spoja nepresahuje 1 km. Dočasné zmeny trasy Spoja v dôsledku obchádzok, uzávierok, výluk, či pokynu CED, ktoré trvajú viac ako 2 po sebe nasledujúce dni a ktoré majú za následok zmenu kilometrickej dĺžky Spoja o viac ako 1 km, sa zohľadnia v zmene kilometrickej dĺžky na účely výpočtu Preukázanej straty postupom uvedeným v druhej a tretej vete tohto bodu. V takom prípade Dopravca uplatní pri výpočte Preukázanej straty v príslušnom mesiaci skutočnú kilometrickú dĺžku. Do skutočnej kilometrickej dĺžky sa započíta tiež počet kilometrov prejdený Vozidlami Objednávateľa pre účely výkonu údržby a opráv Vozidiel Objednávateľa podľa bodu 6.15 a 6.16 tejto Zmluvy. Pre vylúčenie pochybností sa skutočnou kilometrickou dĺžkou podľa tohto odseku Zmluvy rozumie:

#### v prípade ak nedochádza k žiadnej zmene kilometrickej dĺžky Spojov podľa Obehov v dôsledku obchádzok, uzávierok, výluk, pokynu CED alebo podľa Článku 5 tejto Zmluvy, celková kilometrická dĺžka Spojov podľa Obehov znížená o kilometrickú dĺžku nevypravených Spojov; alebo

#### v prípade ak dochádza k zmene kilometrickej dĺžky Spojov podľa Obehov v dôsledku obchádzok, uzávierok, výluk, pokynu CED alebo podľa Článku 5 tejto Zmluvy, celková kilometrická dĺžka Spojov podľa Obehov zvýšená alebo znížená o súčet rozdielov kilometrickej dĺžky Spojov v dôsledku obchádzok, uzávierok, výluk, pokynu CED alebo podľa Článku 5 tejto Zmluvy a súčasne znížená o kilometrickú dĺžku nevypravených Spojov; a

#### pre účely výpočtu skutočnej kilometrickej dĺžky Vozidiel Objednávateľa sa nad rámec vyššie uvedených pravidiel do počtu kilometrickej dĺžky započíta počet kilometrov vypočítaný ako súčin kilometrocikej dĺžky trasy do Servisného strediska odmeraný podľa bodu 6.16 tejto Zmluvy a počtu opakovaní tejto trasy Vozidlom Objednávateľa v danom mesiaci.

## Objednávateľ sa zaväzuje uhrádzať Dopravcovi na účet určený v tejto Zmluve jeden krát mesačne, najneskôr do 15. dňa mesiaca, v ktorom sa Záväzok verejnej služby vykonáva (aktuálny mesiac) počas platnosti tejto Zmluvy mesačnú Zálohu na Preukázanú stratu vypočítanej nasledovným vzorcom:

## Mesačná Záloha na Preukázanú stratu = 0,6\*(1/12\*Predpokladanej straty )

## pričom výška predpokladanej straty pre účely tohto vzorca sa vypočíta ako kladný rozdiel medzi predpokladanou Cenou služby pre príslušný budúci kalendárny rok a predpokladanými výnosmi pre príslušný budúci kalendárny rok (ďalej aj ako „**Predpokladaná strata**“).

## Zmluvné strany sa dohodli, že výška Predpokladanej straty na ďalší kalendárny rok bude vypočítaná Dopravcom, pričom ju Dopravca predloží Objednávateľovi vždy najneskôr do 30. novembra kalendárneho roka, ktorý predchádza kalendárnemu roku, pre ktorý sa Predpokladaná strata počíta. Dopravca pri výpočte Predpokladanej straty na nasledujúci kalendárny rok zohľadní rozsah Obehov predpokladaných od prvého dňa nasledujúceho kalendárneho roka. Objednávateľ následne schváli výšku Predpokladanej straty najneskôr do 15. decembra kalendárneho roka, v ktorom tento výpočet Dopravca vypracoval. Ak bude kalkulácia Predpokladanej straty v zjavnom rozpore s Cestovným poriadkom a/alebo Obehmi môže Objednávateľ kalkuláciu Predpokladanej straty namietať v lehote 10 dní odo dňa jej doručenia. Dopravca je povinný Objednávateľove námietky akceptovať alebo odôvodniť ich neakceptovanie v lehote 5 dní odo dňa doručenia námietok Objednávateľa Dopravcovi. Ak sa Dopravca v stanovenej lehote nevyjadrí, má sa za to, že s námietkami Objednávateľa súhlasí a Predpokladaná strata bude určená v zmysle námietok Objednávateľa. Ak bude Dopravca námietky Objednávateľa namietať, Zmluvné strany sa zaväzujú v dobrej viere rokovať o výške Predpokladanej straty tak, aby ju odsúhlasili najneskôr do 31. decembra kalendárneho roka predchádzajúcemu kalendárnemu roku, na ktorý sa Predpokladaná strata počíta. V prípade ak sa Zmluvné strany nedohodnú na výške Predpokladanej straty na ďalší kalendárny rok podľa predchádzajúcej vety ani do 31. decembra, Zmluvné strany požiadajú o stanovisko nezávislého znalca v oblasti dopravy podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov. Názor znalca bude pre prípad určenia Predpokladanej straty záväzný. Do doby doručenia stanoviska znalca bude hodnota Predpokladanej straty zhodná s hodnotou Predpokladanej straty za uplynulý kalendárny rok.

## Dopravca je povinný predložiť Objednávateľovi v lehote do dvadsaťpäť (25) dní od skončenia každého kalendárneho mesiaca zúčtovanie Preukázanej straty za príslušný kalendárny mesiac. Dopravca vyúčtuje v každom mesačnom zúčtovaní všetky položky, ktoré sú podstatné pre výpočet Preukázanej straty za daný mesiac.

## V prípade, ak je na základe mesačného vyúčtovania zrejmé, že výška Preukázanej straty za príslušný mesiac je vyššia ako výška poskytnutých Záloh na Preukázanú stratu za daný mesiac, uplatní Dopravca voči Objednávateľovi Doplatok (vo výške rozdielu medzi Preukázanou stratou za daný mesiac a uhradenými Zálohami na Preukázanú stratu za daný mesiac) a v prípade, ak je výška Preukázanej strany za príslušný mesiac nižšia ako výška poskytnutých Záloh na Preukázanú stratu za daný mesiac vráti Dopravca Objednávateľovi Preplatok (vo výške rozdielu medzi výškou zaplatených Záloh na Preukázanú stratu za daný mesiac a výškou Preukázanej straty za daný mesiac ), pričom obe Zmluvné strany tak učinia do štyridsať (40) dní od skončenia mesačnej kontroly, resp. v prípade nezačatia kontroly do štyridsať (40) dní od predloženia úplného a správneho mesačného zúčtovania v súlade s touto Zmluvou (najmä v súlade s požiadavkami podľa tohto článku 8 a požiadavkami podľa bodu 9.4 tejto Zmluvy), ak sa Zmluvné strany nedohodnú inak.

## Zmluvné strany sa dohodli, že akékoľvek finančné plnenie podľa tejto Zmluvy zo strany Dopravcu sa považuje za uhradené, ak je v lehote splatnosti pripísané na bankový účet Objednávateľa.

## V prípade, ak po uzatvorení Zmluvy dôjde k zmene Právnych predpisov, ktorých (budúcu) platnosť a účinnosť nebolo možné predvídať ku dňu uplynutia lehoty na predkladanie ponúk vo Verejnom obstarávaní, a ktoré (i) budú mať priamy vplyv na spôsob určenia nákladov či iných veličín ovplyvňujúcich výšku Preukázanej straty a zároveň (ii) ich zohľadnenie vo vzťahu k určeniu výšky Preukázanej straty už nie je pokryté niektorým z ustanovení Zmluvy (najmä týmto Článkom 8), sa Zmluvné strany zaväzujú v dobrej viere rokovať o spôsobe, akým primerane a spravodlivo zohľadnia takúto zmenu Právnych predpisov pri spôsobe určenia Preukázanej straty.

# Ďalšie platobné podmienky a podmienky vyúčtovania

## Objednávateľ sa zaväzuje poskytnúť Dopravcovi Zálohu na Preukázanú stratu a Doplatok na úhradu Preukázanej strany spôsobom a v lehotách uvedených v tejto Zmluve a po skončení rozpočtového roka, najneskôr do 31. marca nasledujúceho kalendárneho roka, uskutočniť celkové vyúčtovanie na základe mesačných zúčtovaní podľa tejto Zmluvy; na celkové ročné vyúčtovanie sa v ostatnom primerane vzťahujú ustanovenia podľa bodu 9.2 a nasl. Zmluvy. Zmluvné strany sa dohodli na tom, že Objednávateľ bude Dopravcovi hradiť príslušnú časť Preukázanej straty zálohovo, a to vo výške a v lehote určenej v bode 8.9 tejto Zmluvy a následne na základe preukázanej skutočnosti po vykonaní mesačného zúčtovania, resp. kontroly zo strany Objednávateľa, zostávajúcu časť Preukázanej straty za dané obdobie ako Doplatok alebo uplatní voči Dopravcovi Preplatok na Preukázanej strate v prípade, ak platby Záloh na Preukázanú stratu prevýšia Preukázanú stratu.

## Objednávateľ je oprávnený vykonávať u Dopravcu kontrolu plnenia Záväzku verejnej služby mesačne na základe predloženého mesačného vyúčtovania Preukázanej straty zo strany Dopravcu a je povinný ukončiť túto kontrolu najneskôr do 40 dní od jej začatia (kontrola sa pritom považuje za začatú dňom, v ktorom bude Dopravcovi doručené písomné oznámenie Objednávateľa o začatí vykonávania kontroly). V prípade ak kontrola podľa predchádzajúcej vety nebude ukončená do 40 dní od jej začatia, postupuje sa podľa bodu 9.3 tejto Zmluvy. V prípade ak do desiatich (10) dní odo dňa doručenia mesačného vyúčtovania zo strany Dopravcu do sídla Objednávateľa nedoručí Objednávateľ Dopravcovi písomné oznámenie o začatí vykonávania kontroly, platí, že Objednávateľ s doručeným mesačným zúčtovaním súhlasí a Zmluvné strany budú postupovať pri úhrade Doplatku alebo Preplatku v súlade s bodom 8.12 tejto Zmluvy. Mesačné vyúčtovanie Preukázanej straty, ktoré Objednávateľ odsúhlasil a/alebo pri ktorom platí fikcia súhlasu Objednávateľa podľa predchádzajúcej vety, je pre Zmluvné strany záväzné. Objednávateľ môže zároveň po doručení mesačného vyúčtovania posledného kalendárneho mesiaca príslušného roka vykonať audit Preukázanej straty za celý kalendárny rok. V prípade, ak Objednávateľ alebo iný na to oprávnený orgán verejnej moci alebo správy alebo audítor zistí rozpor medzi mesačnými zúčtovaniami a ročným zúčtovaním daného kalendárneho roka, za ktorý Objednávateľ vykonal celoročný audit a výsledkami vykonaného auditu, vo vzťahu k nárokom Dopravcu budú rozhodujúce závery audítora (resp. iného oprávneného orgánu) a to až do doby, pokiaľ sa nepreukáže opak právoplatným rozhodnutím súdu, resp. iného orgánu verejnej moci oprávneného na rozhodovanie v danom spore.

## V prípade, ak nebude do 40 dní od začatia kontroly alebo auditu, kontrola alebo audit zo strany Objednávateľa alebo audítora ukončená, zmluvné strany sa dohodli na tom, že Objednávateľ sa do piatich (5) dní po márnom uplynutí lehoty na skončenie kontroly zaväzuje Dopravcovi zaslať finančné plnenie na základe predložených dokumentov a to výške 90 % z požadovanej peňažnej sumy za dané kontrolované mesačné obdobie po zohľadnení Záloh na Preukázanú stratu za príslušný mesiac, pričom Dopravca toto finančné plnenie zúčtuje do desiatich (10) dní po ukončení kontroly a buď vráti Objednávateľovi Preplatok alebo u Objednávateľa uplatní Doplatok, pričom strany si Preplatok alebo Doplatok uhradia následne do desiatich (10) dní od doručenia takého zúčtovania. Ustanovenie tohto bodu neplatí v prípade, ak nebude kontrola zo strany Objednávateľa alebo audítora ukončená do 40 dní od začatia kontroly z dôvodov na strane Dopravcu, akými sú najmä neposkytnutie súčinnosti požadovanej Objednávateľom alebo audítorom riadne a včas (napr. nepredloženie požadovaných dokumentov alebo informácií v požadovanej lehote).

## Dopravca je povinný najneskôr spolu s mesačným vyúčtovaním predložiť Objednávateľovi najmä tieto údaje a podklady:

#### Odpis prvotnej evidencie účtovníctva (hlavnej knihy) Dopravcu pre účely plnenia tejto Zmluvy v súlade s požiadavkou podľa bodu 11.2 tejto Zmluvy;

#### výpis skutočnej kilometrickej dĺžky pre Vozidla podľa bodu 8.8 tejto Zmluvy za príslušné obdobie spolu s údajmi o počte Posilových spojov a nimi prejdených trasách v zmysle príslušných ustanovení tejto Zmluvy;

#### výpis skutočnej kilometrickej dĺžky pre Vozidlá Objednávateľa v súlade s požiadavkami 6.16 tejto Zmluvy;

#### informáciu o nevypravených Spojoch s uvedením dôvodu ich nevypravenia za príslušný mesiac;

#### doklady o výške tržieb z predaja cestovného v zmysle Tarify za príslušný mesiac;

#### kalkuláciu ostatných cien a nákladov podstatných pre výpočet Preukázanej straty, najmä tak výpočet

##### aktualizovanej ceny za palivo a skutočnej spotreby Vozidiel Objednávateľa;

##### aktualizovanej ceny za priamy materiál, opravy a údržbu;

##### aktualizovanej ceny za náklady práce vodičov;

##### aktualizovanej ceny za náklady práce ostatných zamestnancov;

##### aktualizovanej ceny za nepriame náklady (prevádzková a správna réžia);

#### v súlade s pravidlami ich výpočtu podľa bodu 8.7 tejto Zmluvy;

#### počet Vozidiel využívaný na zabezpečenie Záväzku verejnej služby v danom kalendárnom mesiaci určený v súlade s pravidlami ich výpočtu podľa Článku 8 tejto Zmluvy;

#### výpočet ekonomicky oprávnených nákladov za príslušný mesiac určený v súlade s pravidlami ich výpočtu podľa Článku 8 tejto Zmluvy.

## Na účely vykazovania informácií podľa tohto bodu Dopravca bude využívať najmä vzorové formuláre vo forme v akej tvoria Prílohu č. 5 tejto Zmluvy pokiaľ sa na ich zmene nedohodne s Objednávateľom.

## Bez riadneho predloženia kompletných dokladov a informácií podľa bodu 9.4 Objednávateľovi neplynie lehota na uhradenie Doplatku Dopravcovi.

## V prípade rozporu pri zúčtovaní Preukázanej straty sa Zmluvné strany zaväzujú prednostne riešiť vzniknutý spor vzájomným rokovaním a pokiaľ nedôjde k dohode rokovaním, výšku spornej nákladovej položky určí nezávislý audítor alebo audítorská spoločnosť zapísaná v zozname audítorov alebo audítorských spoločností vedenom Slovenskou komorou audítorov a súčasne má oprávnenie na poskytovanie audítorských služieb. V prípade, ak nebude Dopravca súhlasiť s takto určenou sumou, je oprávnený domáhať sa zaplatenia súdnou cestou, pričom toto konanie Dopravcu Objednávateľ nebude považovať za bezprostredné ohrozenie alebo prerušenie poskytovania Záväzku verejnej služby. Audítora určuje strana, ktorá rozporuje zúčtovanie Preukázanej straty, pričom hradí aj náklady spojené s auditom. V prípade, ak sa vykonaným auditom preukáže, že strana, ktorá rozporovala vyúčtovanie Preukázanej straty a iniciovala vykonanie auditu, rozporovala toto zúčtovanie hoci aj sčasti odôvodnene, je druhá strana povinná v lehote 10 dní odo dňa ukončenia auditu nahradiť v plnej výške náklady spojené s vykonaním auditu strane, ktorá audit hradila.

# Ďalšie podmienky poskytovania dopravných služieb

## Dopravca je na vlastný náklad povinný zabezpečiť, aby najneskôr tri dni pred Začatím prevádzky a následne po celú dobu účinnosti tejto Zmluvy boli všetky nástupné aj výstupné miesta zastávok (nástupištia), ktoré budú využívané pri plnení tejto Zmluvy v rámci prevádzky jednotlivých Autobusových liniek, vybavené Označníkmi zastávok zodpovedajúcimi Technickým a prevádzkovým štandardom a udržiavané v dobrom technickom stave s aktuálnymi zobrazovanými informáciami. V prípade nesplnenia tejto povinnosti, Objednávateľ zašle Dopravcovi výzvu na nápravu so stanovením náhradnej lehoty nie kratšej ako 7 dní od doručenia výzvy.

## Dopravca je povinný zriaďovať a spravovať Označníky zastávok na vlastné náklady. prípade, že na akomkoľvek Označníku zastávky, ktorého je Dopravca zriaďovateľom resp. správcom, bude zistená porucha či rozpor s Technickými a prevádzkovými štandardmi, je Dopravca povinný bezodkladne zabezpečiť nápravu nevyhovujúceho stavu, najneskôr v lehote do 30 dní odo dňa odo dňa zistenia poruchy alebo rozporu s Technickými a prevádzkovými štandardmi.

## Za účelom dodržiavania časových nadväzností jednotlivých Spojov je Dopravca povinný splniť si, resp. zabezpečiť u svojich vodičov splnenie všetkých povinností vyplývajúcich najmä z Technických a prevádzkových štandardov týkajúcich sa časových nadväzností, a to najmä, ale nie výlučne dodržiavať odchody zo Zastávok a prispôsobiť techniku jazdy prevádzkovému obdobiu tak, aby dochádzalo k čo najmenším odchýlkam od Cestovných poriadkov. V prípade vznikajúcich meškaní spôsobených dopravnou situáciou alebo nadmerným nástupom cestujúcich, vodič je povinný neprekračovať maximálnu povolenú rýchlosť a neohrozovať bezpečnosť cestujúcich a ostatných účastníkov cestnej premávky, ale vykonať odchody zo zastávok s meškaním. V prípade prekročenia časovej odchýlky podľa bodu 3.2 Technických a prevádzkových štandardov je Dopravca povinný Objednávateľovi odôvodniť takéto meškanie.

## Dopravca je povinný na pokyn Objednávateľa vypraviť posilový spoj. Posilový spoj bude vypravený z dôvodu kapacitného posilnenia Spojov s nedostatočnou kapacitou, ktorú je vodič Vozidla, ktoré kapacitne nepostačuje povinný nahlásiť CED, ako aj z dôvodu ohláseného nárazového dopytu (preprava väčšej skupiny cestujúcich, ktorá sa dopredu ohlási Objednávateľovi alebo CED), pričom v takýchto prípadoch je Dopravca povinný riadiť sa pokynmi Objednávateľa (ďalej aj ako „**Posilový spoj**“). Objednávateľ je oprávnený prostredníctvom CED požadovať od Dopravcu vypravenie Posilového spoja, za ktorého vypravenie sa Objednávateľ zaväzuje zaplatiť Dopravcovi podľa tohto odseku. Kilometrická dĺžka Posilového spoja bude určená na základe výpisu súradníc GPS Posilového spoja z a do jeho východiskového miesta. Kilometrická dĺžka Posilového spoja určená podľa predchádzajúcej vety sa započíta do skutočnej kilometrickej dĺžky príslušného Vozidla na účely výpočtu Preukázanej straty za daný mesiac, v ktorom bol Posilový spoj vypravený. Na účely výpočtu Preukázanej straty sa kilometrická dĺžka Posilového spoja určená na základe výpisu súradníc GPS Posilového spoja z a do jeho východiskového miesta započíta v celom rozsahu do Tarifných kilometrov.

## V prípade, že sa vyskytne mimoriadna udalosť počas vykonávania Spoja, Dopravca je povinný vykonať také opatrenia, aby sa negatívne dopady na cestujúcu verejnosť minimalizovala. Pri vzniku mimoriadnej udalosti v doprave je vodič vozidla povinný vykonať všetky opatrenia, ktoré stanovuje interný predpis Dopravcu a neodkladne zabezpečiť informovanosť a bezpečnosť všetkých cestujúcich. V prípade, že technický stav Vozidla dovoľuje dojazd do najbližšej konečnej zastávky, vodič pokračuje v jazde a Dopravca zabezpečí výmenu Vozidla buď priamo na trase, alebo v konečnej/východiskovej zastávke. V prípade, že Vozidlo s technickou poruchou má vykonať následný spoj z konečnej zastávky, Dopravca musí zabezpečiť včasný odchod následného spoja iným Záložným vozidlom, ak je to z časového a územného rozsahu možné (napríklad presun náhradného vozidla na konečnú zastávku). Ak sa cestná komunikácia stane neprejazdnou o náhradnej trase operatívne rozhodne CED, pričom túto skutočnosť oznámi Objednávateľovi. Pri voľbe náhradnej trasy sa prihliada na to, aby odchýlka od pôvodnej trasy bola čo najmenšia. Vodič je o vzniknutej zmene povinný neodkladne informovať cestujúcich. Rozsah a spôsob informovania určí Dopravca.

## V prípadoch uvedených nižšie sa Dopravca zaväzuje vypraviť náhradné vozidlo za nasledovných podmienok:

#### V prípade vzniku mimoriadnej udalosti, ak ďalší spoj idúci po rovnakej trase má odchod o viac ako 15 min., je Dopravca povinný vypraviť Záložné vozidlo čo najskôr, najneskôr do 15 minút od momentu, kedy mal byť vypravený Spoj, ktorý v dôsledku mimoriadnej udalosti vypravený nebol. O skutočnosti vypravenia náhradného Spoja informuje CED Objednávateľa. Kilometrická dĺžka Spoja vypraveného podľa tohto bodu sa určuje podľa pravidiel pre Posilový spoj;

#### V prípade vzniku mimoriadnej udalosti nezávislej od Dopravcu, ak ďalší spoj idúci po rovnakej trase má odchod o menej ako 15 min, nie je Dopravca povinný vypraviť Záložné vozidlo;

#### V prípade vzniku mimoriadnej udalosti závislej od Dopravcu, je Dopravca povinný vypraviť Záložné vozidlo za rovnakých podmienok ako podľa bodov (a) a (b) vyššie, avšak vzniknutý výkon Záložného vozidla vykonaný ako nábeh do miesta, od ktorého nebol pôvodný Spoj vypravený, nebude považovaný za oprávnený a nebude zarátaný do oprávnených Tarifných kilometrov ani Technologických kilometrov. Zvyšný počet kilometrov Záložného vozidla vykonaný na trase danej Autobusovej linky podľa Obehov (hoc vykonaný Záložným vozidlom), sa do oprávnených Tarifných kilometrov započíta.

## Dopravca je povinný poskytovať Objednávateľovi najneskôr do 15 dní po konci každého kalendárneho mesiaca v digitálnej podobe vo formáte spracovateľnom v programe MS Excel nasledovné údaje:

#### údaje, ktoré je v zmysle Technických a prevádzkových štandardov Dopravca povinný zaznamenávať prostredníctvom palubného počítača inštalovaného vo Vozidle;

#### údaje z automatického sčítavacieho systému cestujúcich podľa Technických a prevádzkových štandardov potrebné pre zistenie počtu prepravených cestujúcich, a to tak, aby bolo možné vyhotoviť maticu prepravných vzťahov „zo zastávky – do zastávky“ s možnosťou filtrovania údajov podľa Autobusových liniek, Spojov a dátumu; a

#### ďalšie údaje podľa aktuálne platných Právnych predpisov a/alebo vzájomnej dohody, ktoré môžu vyplynúť z povahy verejnej dopravy.

## Dopravca zároveň udeľuje Objednávateľovi právo na šírenie, poskytovanie a sprístupňovanie týchto údajov bez akéhokoľvek obmedzenia.

## Dopravca je rovnako povinný poskytovať Objednávateľovi tiež všetky ďalšie údaje, ktoré je Objednávateľ povinný v zmysle Právnych predpisov poskytovať Ministerstvu dopravy a výstavby Slovenskej republiky, resp. iným orgánom štátnej alebo verejnej správy.

## Dopravca vždy najneskôr ku 31. marca každého kalendárneho roka Objednávateľovi predloží návrh koncepcie optimalizácie Spojov/ Autobusových liniek podľa zmien dopravných potrieb resp. návrh na zmenu plánu dopravnej obslužnosti alebo plánu udržateľnej mobility, na základe počtov skutočne prepravených cestujúcich na jednotlivých Spojoch / Autobusových linkách a identifikuje prípadné potreby nových liniek a spojov na základe predpokladanej zmeny dopytu, z dôvodu realizácie optimalizácie spojov.

## Dopravca vždy najneskôr ku 31. marcu každého kalendárneho roka Objednávateľovi predloží výkaz posudzovania ekonomiky jednotlivých Spojov Autobusových liniek.

## Dopravca vždy najneskôr ku 31. januára každého kalendárneho roka Objednávateľovi predloží zoznam vodičov s platnou kvalifikačnou kartou vodiča (s prihliadnutím na dodržanie podmienok ochrany osobných údajov v zmysle Právnych predpisov).

## Dopravca vždy najneskôr ku konca februára každého kalendárneho roka Objednávateľovi predloží rozpis činností a aktivít, ktoré za uplynulý kalendárny rok vykonal za účelom zvýšenia počtu cestujúcich v MHD Zvolen a za účelom zvýšenia udržateľnosti mobility v Meste Zvolen a predloží návrh nových opatrení za účelom optimalizácie nákladov na plnenie Záväzku verejnej služby oproti predchádzajúcemu roku; návrh opatrení na zníženie nákladov nesmie vychádzať z návrhu na zníženie Záväzku verejnej služby a redukcie počtu Autobusových liniek a Spojov.

## Dopravca je povinný Objednávateľovi umožniť vzdialený prístup do rozhrania, prostredníctvom ktorého Dopravca riadi a sleduje pohyb Vozidiel. Podrobné požiadavky na tento prístup sú uvedené v Technických a prevádzkových štandardoch.

## Dopravca je počas celej doby plnenia Záväzku verejnej služby pre potreby širokej verejnosti povinný zabezpečiť zverejnenie a on-line aktualizáciu údajov a informácií v rozsahu určených Technickými a prevádzkovými štandardmi.

## Zmluvné strany sa dohodli, že Dopravca bezodplatne prenechá reklamné plochy umiestnené vo Vozidlách výhradne pre účely požadované zo strany Objednávateľa. Dopravca je povinný reklamné materiály predložené Objednávateľom alebo ním poverenou spoločnosťou umiestniť vo všetkých Vozidlách v lehote do 3 dní od ich doručenia. Náklady, ktoré Dopravcovi vzniknú v súvislosti so starostlivosťou o reklamné plochy sú zahrnuté v Ponuke Dopravcu. Dopravca nie je oprávnený bez predchádzajúceho písomného súhlasu Objednávateľa umiestňovať vo vnútri Vozidla alebo na vonkajších plochách Vozidla žiadnu reklamu ani polepy.

## V interiéri vozidla môžu byť tlačené reklamné materiály umiestňované iba v reklamných paneloch (fabiónoch). Toto ustanovenie sa nevzťahuje na materiály, ktoré rozdáva vodič, alebo iný člen dopravného personálu. Nie je povolené podsvietenie reklamných fabiónov. Fabióny na tlačené reklamné materiály sa umiestňujú na bočnej strane vozidla, na strane oproti dverám, medzi oknami a strechou. Dopravca umiestni fabióny po celej dĺžke strany Vozidla. Fabióny musia mať priestor na umiestnenie materiálu s rozmerom A3 na šírku pričom tieto musia byť dobre čitateľné a musia chrániť tlačený materiál pred jeho poškodením (nie sú potrebné uzamykateľné fabióny).

## Dopravca je ďalej povinný reagovať na pokyny Objednávateľa na posilnenie dopravy (operatívne i dlhodobé), na zmeny v trasách (napr. z dôvodu výluk či obchádzok) a počtoch spojov a pod. v súlade s touto Zmluvou a jej prílohami (najmä Technickými a prevádzkovými štandardami) a riadne a včas tieto pokyny plniť.

## Dopravca je povinný zriadiť a minimálne počas celej doby poskytovania Záväzku verejnej služby udržiavať v prevádzke 1 informačno-predajné centrum, v ktorom sú zabezpečované komplexné služby v oblasti predaja cestovných lístkov prostredníctvom elektronickej pokladne na predajni, vydávania preukazov a poskytovania dopravných informácií (ďalej len „**Predajné miesto**“). Predajné miesto musí poskytovať minimálne nasledovné služby:

#### predaj kompletného sortimentu cestovných lístkov podľa aktuálne platných Tarifných podmienok;

#### plnenie elektronickej peňaženky;

#### vystavovanie preukazov a čipových kariet;

#### poskytovanie komplexných informácií o spôsoboch cestovania s dostupnosťou informačných materiálov MHD Zvolen;

#### vyhľadávanie spojení v rámci MHD Zvolen;

#### informácie o zmenách v MHD Zvolen;

#### zberné miesto pre návrhy a sťažnosti od cestujúcich;

#### prijímanie a vybavovanie reklamácií.

## Pokiaľ chce Dopravca na Predajnom mieste poskytovať aj iné nadštandardné služby, tieto môžu byť poskytované jedine po písomnom schválení zo strany Objednávateľa.

## Predajné miesto sa musí nachádzať v územnom obvode mesta Zvolen a musí byť otvorené aspoň počas pracovných dní minimálne 9 hodín denne od 7:00 do 16:00).

## Ďalšie povinnosti Dopravcu týkajúce sa zabezpečenia dopravy na Autobusových linkách, t. j. zaistenia Záväzku verejnej služby, sú podrobne stanovené v ostatných prílohách tejto Zmluvy, najmä tak v Technických a prevádzkových štandardoch a Dopravca sa ich zaväzuje dodržiavať.

## Dopravca je povinný po dobu trvania Zmluvy disponovať všetkými oprávneniami, ktoré sú v ktoromkoľvek okamihu trvania Zmluvy potrebné pre prevádzkovanie autobusovej dopravy podľa tejto Zmluvy.

## V prípade, ak Dopravca vydá (alebo už má vydaný) a/alebo aktualizuje interný predpis ustanovujúci povinnosti zamestnancov Dopravcu pri výkone Záväzku verejnej služby, ktorý má vplyv na spôsob plnenia tejto Zmluvy (napr. podľa bodu 10.5 tejto Zmluvy), Dopravca je povinný tento interný predpis vždy zaslať na vedomie Objednávateľovi bezodkladne po prijatí a každej aktualizácií.

# Iné osobitné ustanovenia

## Dopravca výslovne súhlasí s tým, že Objednávateľ je oprávnený využiť všetky informácie, ktoré sa dozvedel v súvislosti s touto Zmluvou pre ďalší rozvoj MHD Zvolen. Informácie získané pri plnení povinností podľa tejto zmluvy a v súvislosti s ňou sa preto nepovažujú za predmet obchodného tajomstva a Objednávateľ je tak oprávnený ich zverejniť. Takéto poskytnutie informácií nie je porušením obchodného tajomstva ani dôvernosti informácií.

## Dopravca je povinný viesť úplnú a prehľadnú evidenciu nákladov a výnosov z poskytovania Záväzku verejnej služby podľa tejto Zmluvy oddelene od evidencie nákladov a výnosov z ostatných poskytovaných dopravných služieb alebo iných vykonávaných činností. Dopravca je za týmto účelom povinný viesť oddelené účtovníctvo.

## Dopravca je povinný strpieť výkon kontroly a vytvoriť podmienky pre kontrolu plnenia povinností Dopravcu podľa tejto Zmluvy ako aj kontrolu zúčtovaní Preukázanej straty a jej vykazovania. Kontrolu môže vykonať Objednávateľ najmä, nie však výlučne, prostredníctvom svojich zamestnancov. Kontrolu môžu vykonať aj iné príslušné kontrolné orgány SR alebo EÚ v rozsahu svojej kompetencie.

## Dopravca nie je oprávnený bez predchádzajúceho písomného súhlasu Objednávateľa postúpiť (scudziť) akékoľvek pohľadávky z tejto Zmluvy alebo ich založiť alebo inak zaťažiť v prospech tretích osôb.

# Kompatibilita zariadení tarifného vybavovania cestujúcich s bezkontaktnými čipovými kartami

## Za účelom integrácie systému Dopravcu s bezkontaktnými čipovými kartami používanými v rámci MHD mesta Zvolen je Dopravca povinný si zabezpečiť na vlastné náklady zariadenia tarifného vybavovania cestujúcich, ktoré budú kompatibilné s bezkontaktnými čipovými kartami používanými v rámci MHD mesta Zvolen.

## Prispôsobenie zariadení tarifného vybavovania cestujúcich Dopravcu tak, aby boli kompatibilné s bezkontaktnými čipovými kartami používanými v rámci MHD mesta Zvolen zabezpečí pre Dopravcu bezodplatne Objednávateľ na základe osobitnej zmluvy o poskytnutí služby so spoločnosťou TransData s.r.o., so sídlom: M.R. Štefánika 139, 010 01 Žilina, IČO: 35 741 236 (ďalej len „**Dodávateľ**“). Na zabezpečenie kompatibility zariadení tarifného vybavovania cestujúcich Dopravcu s bezkontaktnými čipovými kartami používanými v rámci MHD mesta Zvolen je však Dopravca povinný splniť najmä, nie však výlučne, nasledovné povinnosti:

#### zabezpečiť si na vlastné náklady zariadenia tarifného vybavovania cestujúcich, ktoré spĺňajú minimálne technické požiadavky stanovené v Prílohe č. 10 tejto Zmluvy;

#### uzavrieť Dohodu o zachovaní obchodného tajomstva s Dodávateľom podľa vzoru tvoriacom Prílohu č. 11 tejto Zmluvy, a riadne si plniť všetky povinnosti v zmysle uzavretej Dohody o zachovaní obchodného tajomstva;

#### poskytovať Dodávateľovi akúkoľvek súčinnosť potrebnú na zabezpečenie kompatibility zariadení tarifného vybavovania cestujúcich Dopravcu s bezkontaktnými čipovými kartami používanými v rámci MHD mesta Zvolen, minimálne však v rozsahu:

##### súčinnosti pri preberaní tzv. kartových štandardov od Dodávateľa;

##### súčinnosti pri implementácií kartových štandardov do zariadení tarifného vybavovania cestujúcich Dopravcu;

##### súčinnosti pri implementácii prípadného rozvoja a úprav kartových štandardov zo strany Dodávateľa do zariadení tarifného vybavovania cestujúcich Dopravcu.

## V prípade porušenia akejkoľvek z povinností Dopravcu uvedených v bode 12.2 vyššie, ktoré bude brániť zabezpečeniu kompatibility zariadení tarifného vybavovania cestujúcich Dopravcu s bezkontaktnými čipovými kartami používanými v rámci MHD mesta Zvolen, je Dopravca povinný zaplatiť Objednávateľovi zmluvnú pokutu uvedenú v Prílohe č. 6 tejto Zmluvy za každé takéto porušenie povinností. Týmto nie je dotknutý nárok Objednávateľa na náhradu celej škody spôsobenej porušením týchto povinností Dopravcu.

## Pre vylúčenie pochybností Dopravca berie na vedomie, že súčasťou plnenia Dodávateľa nie je:

#### samotná implementácia kartových štandardov do zariadení tarifného vybavovania cestujúcich Dopravcu, ktorú si Dopravca bude uhrádzať na vlastné náklady podľa dohody s jeho dodávateľom zariadení tarifného vybavovania cestujúcich, resp. dodávateľom IT riešení do zariadení tarifného vybavovania cestujúcich;

#### rozvoj, resp. úpravy kartových štandardov realizované z iniciatívy Dopravcu, ktoré si Dopravca bude uhrádzať na vlastné náklady podľa jeho dohody s Dodávateľom; a

#### inicializácia bezkontaktných čipových kariet používaných v rámci MHD mesta Zvolen, ktorá je tiež nevyhnutná na zabezpečenie kompatibility zariadení tarifného vybavovania cestujúcich Dopravcu s bezkontaktnými čipovými kartami používanými v rámci MHD mesta Zvolen, ktorú si je Dopravca povinný uhrádzať na vlastné náklady tak, aby bezkontaktné čipové karty v súčasnosti používané v rámci MHD mesta Zvolen a v budúcnosti vydané boli kompatibilné so zariadeniami tarifného vybavovania cestujúcich Dopravcu.

## Pre vylúčenie pochybností Zmluvné strany uvádzajú, že Objednávateľ pre Dopravcu zabezpečí tiež tzv. SAM moduly (hardvérové moduly určené pre zariadenia tarifného vybavovania cestujúcich, ktoré umožňujú bezpečnú komunikáciu s bezkontaktnými čipovými kartami používanými v rámci MHD mesta Zvolen) a ktoré sú rovnako nevyhnutné na zabezpečenie kompatibility podľa tohto článku 12 Zmluvy, a to na základe osobitnej zmluvy s Dodávateľom. Tieto SAM moduly Objednávateľ bezodplatne poskytne Dopravcovi počas platnosti tejto Zmluvy v dostatočnom časovom predstihu do užívania. Implementáciu (inštaláciu) SAM modulov do zariadení tarifného vybavovania cestujúcich si Dopravca zabezpečí na vlastné náklady. Dopravca je však povinný poskytovať Objednávateľovi bez zbytočného odkladu na požiadanie všetky údaje v rozsahu nevyhnutnom na identifikáciu priestorov, v ktorých budú SAM moduly nainštalované v tarifných zariadeniach vybavovania cestujúcich umiestnené. Zároveň Dopravca je povinný umožniť Dodávateľovi správu SAM modulov, vrátane aktualizácie aplikácie a dát v SAM moduloch, a poskytnúť mu pre tento účel potrebnú súčinnosť.

## V prípade, ak tarifné zariadenia vybavovania cestujúcich Dopravcu budú umožňovať prácu s bezkontaktnými čipovými kartami používanými v rámci MHD mesta Zvolen aj bez poskytnutia služby Dopravcu podľa tohto článku 12 Zmluvy, tento článok 12 Zmluvy sa nebude uplatňovať.

# Odškodnenie a sankcie

## Ak Zmluvná strana poruší akúkoľvek svoju povinnosť, zaväzuje sa druhej Zmluvnej strane nahradiť škodu, ktoré druhej Zmluvnej strane vzniknú v súvislosti a/alebo v dôsledku porušenia povinnosti porušujúcej Zmluvnej strany v súlade s ustanoveniami § 373 a nasl. Obchodného zákonníka.

## Sankcie uložené príslušným orgánom z dôvodu nedodržiavania Právnych predpisov Dopravcom pri plnení tejto Zmluvy znáša Dopravca v plnom rozsahu. Avšak, ak bude príslušným orgánom uložená pokuta v dôsledku porušenia povinnosti Dopravcu priamo Objednávateľovi, je Dopravca povinný nahradiť Objednávateľovi sumu uloženej pokuty v plnom rozsahu; tým nie je dotknutý nárok Objednávateľa na zaplatenie prípadnej zmluvnej pokuty alebo nárok na náhradu inej škody spôsobenej v dôsledku a/alebo v súvislosti s udelením pokuty Objednávateľovi.

## V prípade, že nastane niektorá z okolností uvedených v Prílohe č.6 má Objednávateľ na základe faktúry nárok požadovať od Dopravcu zaplatenie a Dopravca je v prípade uplatnenia takého nároku zo strany Objednávateľa povinný Objednávateľovi zaplatiť zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane) uvedené v Prílohe č. 6.

## Prijímateľ má právo domáhať sa popri zmluvnej pokute, na ktorú má nárok podľa príslušných ustanovení tejto Zmluvy, od Dopravcu v plnom rozsahu náhrady škody spôsobenej porušením povinnosti, na ktorú sa vzťahuje takáto zmluvná pokuta.

## V prípade, ak Zmluvná strana neuhradí včas svoj peňažný záväzok podľa tejto Zmluvy, je druhá Zmluvná strana od prvého dňa omeškania oprávnená požadovať od Zmluvnej strany v omeškaní úrok z omeškania vo výške 8 % p. a. z dlžnej sumy až do zaplatenia celej dlžnej sumy.

## Porušením Zmluvy nie je prerušenie poskytovania služby z dôvodov štrajku, povodní, požiaru, dopravných obmedzení a iných skutočností, resp. okolností, vylučujúcich zodpovednosť Dopravcu v zmysle ustanovení § 374 Obchodného zákonníka. Za okolnosti vylučujúce zodpovednosť sa však v žiadnom prípade nepovažuje nezákonný štrajk zamestnancov Dopravcu ani štrajk, ktorý je v súlade so zákonom, ale ktorého začatie Dopravca neoznámil Objednávateľovi najneskôr 48 hodín vopred, a to vrátane určenia Spojov, ktoré nebudú Dopravcom počas konania štrajku zabezpečené.

# Subdodávatelia

## Zoznam subdodávateľov Dopravcu známych v čase uzavretia zmluvy je uvedený v Prílohe č. 8 Zmluvy - Zoznam subdodávateľov.

## Pri poskytovaní časti Záväzku verejnej služby podľa tejto Zmluvy subdodávateľom má Dopravca zodpovednosť, akoby plnenie vykonával sám. Objednávateľ neobmedzuje podiel prípustnosti plnenia Záväzku verejnej služby subdodávateľom. Ak z tejto Zmluvy vyplýva pre Dopravcu určitá povinnosť, je Dopravca povinný zabezpečiť jej splnenie aj vo vzťahu ku každému subdodávateľovi a/alebo zo strany každého subdodávateľa v rámci ním vykonávanej subdodávky.

## Dopravca je povinný oznámiť Objednávateľovi bez zbytočného odkladu akúkoľvek zmenu údajov o každom subdodávateľovi. V prípade, ak táto zmena má vplyv aj na udelenú dopravnú licenciu, tak Dopravca je povinný riadne a včas požiadať príslušný Dopravný úrad o zmenu udelenej dopravnej licencie.

## V prípade, ak má Dopravca záujem zmeniť akéhokoľvek subdodávateľa, budú platiť nasledovné pravidlá pre zmenu alebo využitie nových subdodávateľov počas trvania Zmluvy:

#### Dopravca je povinný najneskôr 5 kalendárnych dní pred dňom, ktorý predchádza dňu, v ktorom má nastať zmena subdodávateľa:

##### predložiť Objednávateľovi písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, konkrétnu časť predmetu zákazky, ktorú má subdodávateľ vykonať (predovšetkým označenie Autobusových liniek alebo Spojov na nich, ktoré má prevádzkovať subdodávateľ a/alebo identifikácia predmetu subdodávky) identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia; a

##### (ak relevantné) riadne podať na príslušný Dopravný úrad návrh na zmenu udelenej dopravnej licencie na tie Autobusové linky, ktoré majú byť prevádzkované subdodávateľom.

## Za subdodávateľa sa na účely tejto Zmluvy považuje aj vykonávajúci Dopravca v zmysle ustanovenia § 10 ods. 7 Zákona o cestnej doprave.

## Nový subdodávateľ musí spĺňať podmienky udelenej dopravnej licencie podľa § 10 ods. 3 a 4 Zákona o cestnej doprave.

## Ak má nový subdodávateľ zákonnú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej aj ako „**Zákon o RPVS**“), takýto subdodávateľ musí byť zapísaný v registri partnerov verejného sektora podľa Zákona o RPVS.

## Ak došlo k výmazu subdodávateľa z registra partnerov verejného sektora, je Dopravca povinný túto skutočnosť oznámiť Objednávateľovi a zároveň bezodkladne nahradiť takéhoto subdodávateľa novým subdodávateľom, pričom ak má povinnosť zapisovať sa do registra partnerov verejného sektora, musí byť v ňom zapísaný aj nový subdodávateľ.

## Bezodkladne po zmene subdodávateľa zašle Dopravca Objednávateľovi aktualizované znenie Prílohy č. 8 s uvedením aktuálneho zoznamu subdodávateľov. Zmena subdodávateľov v súlade s vyššie uvedenými ustanoveniami tohto článku a v súlade s príslušnými Právnymi predpismi nepodlieha uzatvoreniu osobitného dodatku k tejto Zmluve.

## Dopravca môže poveriť vykonávaním časti Záväzku verejnej služby podľa tejto Zmluvy len tých subdodávateľov, ktorí sú uvedení v Zozname subdodávateľov, ktorý tvorí Prílohu č. 8 tejto Zmluvy v znení prípadných neskorších písomných oznámení o zmene subdodávateľa alebo o doplnení nového subdodávateľa; to všetko pod podmienkou, že príslušný Dopravný úrad právoplatne povolí zmenu udelenej dopravnej licencie spočívajúcu v zmene spôsobu jej prevádzkovania využitím vykonávajúceho Dopravcu alebo subdodávateľa.

# Odborníci

## Dopravca sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom odborníkov, prostredníctvom ktorých preukazoval splnenie podmienok účasti technickej spôsobilosti vo Verejnom obstarávaní, a ktorých za týmto účelom identifikoval vo svojej Ponuke Dopravcu (ďalej aj ako „**Odborníci**“). Zoznam jednotlivých Odborníkov s uvedením ich kvalifikácie a doklady preukazujúce ich kvalifikáciu tvoria súčasť tejto Zmluvy ako Príloha č. 9 – Zoznam Odborníkov.

## V prípade, ak chce Zhotoviteľ nahradiť niektorého z Odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Zhotoviteľ preukazuje rovnakým spôsobom, ako sa v zmysle Súťažných podkladov preukazovala spôsobilosť pôvodného Odborníka v procese Verejného obstarávania.

## Pre vylúčenie pochybností sa Zmluvné strany dohodli, že pre zmenu alebo doplnenie Odborníka nie je potrebné uzatvárať dodatok k tejto Zmluve pokiaľ bude dodržaný postup podľa tohto bodu 15 Zmluvy.

## Dopravca je povinný na vyzvanie Objednávateľa preukázať najneskôr do 10-tich dní, že výkon vybraných odborných činností vykonáva skutočne využitím Odborníkov.

# Doba plnenia a ukončenie zmluvy

## Záväzok verejnej služby podľa tejto Zmluvy sa Dopravca zaväzuje plniť po dobu **10 rokov** odo dňa Začatia prevádzky. Povinnosti vyplývajúce z tejto Zmluvy, ktoré je vzhľadom na ich charakter potrebné splniť už pred Začatím prevádzky, je Dopravca povinný plniť už od dátumu stanoveného v tejto Zmluve a ak nie je takýto deň konkrétne touto Zmluvou stanovený, už odo dňa nadobudnutia účinnosti tejto Zmluvy.

## Táto Zmluva končí:

#### uplynutím 10 rokov odo dňa Začatia prevádzky v prípade, ak nebude v súlade s príslušnými právnymi predpismi predĺžená lehota jej trvania pred uplynutím lehoty 10 rokov odo dňa Začatia prevádzky;

#### písomnou dohodou oboch Zmluvných strán;

#### uplynutím výpovednej doby v prípade uplatnenia výpovede Objednávateľa;

#### okamihom, kedy bude Dopravcovi pre neplnenie zákonom stanovených povinností odňaté oprávnenie na podnikanie (povolenie oprávňujúce Dopravcu na prevádzkovanie autobusovej dopravy), či všetky licencie, potrebné pre prevádzkovanie verejnej pravidelnej dopravy pre plnenie záväzkov podľa tejto Zmluvy,

#### odstúpením od tejto Zmluvy niektorou zo Zmluvných strán.

## Výpovedná lehota pre prípad výpovede Objednávateľa je **36 mesiacov**, ak ďalej nie je ustanovené inak a začína plynúť od prvého dňa mesiaca nasledujúceho po mesiaci, v ktorom bola výpoveď doručená Dopravcovi.

## Objednávateľ je oprávnený vypovedať túto Zmluvu len v nasledujúcich prípadoch:

#### v prípade porušenia ktorejkoľvek z povinností podľa bodu 6.1, 6.5 alebo 7.2 tejto Zmluvy, ak toto porušenie trvá viac ako dva po sebe nasledujúce mesiace;

#### nie je schopný splniť zmluvný záväzok nahradiť Dopravcovi Preukázanú stratu a súčasne zanikol verejný záujem na pokračovaní služieb vo verejnom záujme určený v Pláne dopravnej obslužnosti;

#### v prípade, ak Objednávateľ nebude mať zákonnú povinnosť zabezpečovať Záväzok verejnej služby.

#### Ak jednotlivé ustanovenia Zmluvy uvedené pod písmenami (a) až (c) vyššie obsahujú viacero povinností Dopravcu, na účely využitia práva Objednávateľa Zmluvu vypovedať podľa tohto bodu Zmluvy sa berie do úvahy porušenie ktorejkoľvek z predmetných povinností.

## Objednávateľ je oprávnený odstúpiť od tejto Zmluvy v prípade, ak

#### Dopravca ku dňu Začatia prevádzky nepreukáže, že disponuje potrebným počtom Vozidiel na výkon Záväzku verejnej služby;

#### Dopravca ku dňu Začatia prevádzky nezačne plniť Záväzok verejnej služby v rozsahu 100 % z počtu Spojov;

#### Kedykoľvek počas trvania povinnosti plnenia Záväzku verejnej služby Dopravca neplní Záväzok verejnej služby podľa tejto Zmluvy po dobu dlhšiu ako 48 hodín v rozsahu viac ako 10 % z počtu Spojov, ktoré mali byť v danom období vypravené;

#### ak Dopravca v rámci Verejného obstarávania poskytol informácie alebo doklady, ktoré boli nepravdivé alebo pozmenené tak, že nezodpovedajú skutočnosti a mali vplyv na vyhodnotenie splnenia podmienok účasti alebo výber záujemcov vo Verejnom obstarávaní;

#### ak Dopravca zadá plnenie tejto Zmluvy Subdodávateľovi v rozpore s Článkom 14 tejto Zmluvy;

#### ak Dopravca nezloží Bankovú záruku podľa bodu 17 ani do tridsiatich (30) dní odo dňa uzatvorenia tejto Zmluvy alebo ak platnosť Bankovej záruky v rozpore s touto Zmluvou z akýchkoľvek dôvodov zanikne alebo ak Banková záruka nebude vymáhateľná a Dopravca nezloží novú Bankovú záruku ani do pätnástich (15) dní od kedy bude na jej zloženie vyzvaný;

#### ak sa niektoré z vyhlásení či ubezpečení Dopravcu podľa bodu 2.1 tejto Zmluvy preukáže alebo stane nepravdivým a táto skutočnosť má podstatný nepriaznivý vplyv na plnenie predmetu tejto Zmluvy;

#### ak dôjde k inému podstatnému porušeniu Zmluvy Zhotoviteľom v rozsahu alebo intenzite takej, ako je uvedené v ustanovení § 345 ods. 2 Obchodného zákonníka; alebo

#### v iných prípadoch ustanovených osobitnými Právnymi predpismi.

## Dopravca je oprávnený odstúpiť od tejto Zmluvy v prípade, ak:

#### plnenie Záväzku verejnej služby sa stane objektívne nemožným;

#### Objednávateľ zmení rozsah Záväzku verejnej služby spôsobom, ktorý bude v rozpore s ustanoveniami bodu 5.4 tejto Zmluvy;

#### Objednávateľ riadne a včas neuhradí Zálohu na Preukázanú stratu najmenej za dve po sebe nasledujúce mesiace alebo vôbec neuhradí akékoľvek najmenej tri Zálohy na Preukázanú stratu počas príslušného kalendárneho roka; podľa tohto bodu môže Dopravca odstúpiť od Zmluvy len v prípade, ak riadne a včas splnil svoju povinnosť doručiť Objednávateľovi kalkuláciu Predpokladanej straty v súlade s touto Zmluvou.

## Odstúpenie od Zmluvy alebo jej výpoveď pôsobí len do budúcnosti, pričom plnenia poskytnuté Zmluvnými stranami pred dňom odstúpenia alebo výpovede, ako aj nároky, ktoré im vznikli z plnenia tejto Zmluvy pred dňom odstúpenia alebo výpovede, zostávajú odstúpením alebo výpoveďou od Zmluvy nedotknuté.

## Ustanovenia tejto Zmluvy, ktoré sa týkajú nárokov (vrátane ich vysporiadania), ktoré Zmluvným stranám vznikli v súvislosti s plnením predmetu tejto Zmluvy pred jej ukončením, ustanovenia o riešení sporov medzi Zmluvnými stranami, ako aj ďalšie ustanovenia, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy, zostávajú v platnosti aj po ukončení tejto Zmluvy a to až do úplného vysporiadania akýchkoľvek nárokov Zmluvných strán súvisiacich s touto Zmluvou.

## V prípade, ak nastanú okolnosti podľa čl. 4 ods. 3 a 4 Nariadenia 1370/2007, a zároveň ak si Dopravca bude počas trvania tejto Zmluvy plniť všetky povinnosti vyplývajúce mu z tejto Zmluvy, dĺžku obdobia poskytovania služieb vo verejnom záujme podľa tejto Zmluvy je možné v súlade s Nariadením 1370/2007 predĺžiť, najviac však o 50 %. V prípade predĺženia tejto zmluvy v zmysle tohto bodu bude toto predlženie realizované formou písomného dodatku, pričom vzťahy medzi Zmluvnými stranami vrátane výpočtu Preukázanej straty sa budú naďalej spravovať ustanoveniami tejto Zmluvy. Na predĺženie tejto zmluvy nie je právny nárok a je výlučne na vôli Zmluvných strán po splnení podmienok v tomto bode a v Nariadení 1370/2007.

# Banková záruka

## Na zabezpečenie svojich záväzkov podľa tejto Zmluvy poskytne Dopravca Objednávateľovi neodvolateľnú a nepodmienenú bankovú záruku splatnú na prvé požiadanie a bez námietok (ďalej len „**Banková záruka**“). Banková záruka (záručná listina) bude Dopravcom Objednávateľovi predložená v lehote 10 pracovných dní od uzavretia tejto Zmluvy.

## Povinnosť Dopravcu mať zabezpečené splnenie svojich záväzkov z tejto Zmluvy Bankovou zárukou trvá počas celého obdobia poskytovania Záväzku verejnej služby podľa tejto Zmluvy od predloženia záručnej listiny v súlade s bodom 17.1 Zmluvy. Ak doba platnosti Bankovej záruky (záručnej listiny) nebude trvať počas celého obdobia platnosti, bude Dopravca povinný obnoviť platnosť Bankovej záruky za rovnakých podmienok alebo predložiť novú Bankovú záruku (záručnú listinu) za rovnakých podmienok, najneskôr do štrnástich (14) dní pred uplynutím platnosti pôvodnej Bankovej záruky.

## Bankovou zárukou budú zabezpečené akékoľvek a všetky nároky Objednávateľa voči Dopravcovi, ktoré vzniknú na základe porušenia Zmluvy Dopravcom (vrátane všetkých úrokov z omeškania a akýchkoľvek zmluvných pokút a náhrad škôd, ktoré môže Objednávateľ od Dopravcu požadovať v súvislosti s touto Zmluvou a uhradenia splatných Preplatkov) a to za podmienky, že Dopravca riadne a včas nesplnil niektorú z povinností vyplývajúcich pre Dopravcu z tejto Zmluvy a Právnych predpisov. Objednávateľ je povinný bez odkladu informovať Dopravcu o akomkoľvek čerpaní peňažných prostriedkov z Bankovej záruky.

## Banková záruka bude po celú dobu zriadená vo výške **100.000,- EUR**. Dopravca je povinný zabezpečiť, aby hodnota Bankovej záruky nikdy neklesla pod požadovanú výšku Bankovej záruky. Ak hodnota Bankovej záruky klesne pod požadovanú výšku Bankovej záruky alebo ak peňažné prostriedky (alebo akákoľvek ich časť) z Bankovej záruky boli zo strany Objednávateľa čerpané, Dopravca je do desiatich (10) dní odo dňa, kedy bola taká udalosť Dopravcovi oznámená, povinný doplniť Bankovú záruku tak, aby dosahovala požadovanú výšku bankovej záruky. Súčasne je Objednávateľ oprávnený v prípade, keď Dopravca nedoplní Bankovú záruku ani v lehote dvadsiatich (20) dní od oznámenia o čerpaní peňažných prostriedkov z Bankovej záruky do požadovanej výšky Bankovej záruky, od tejto Zmluvy odstúpiť a čerpať zostatok Bankovej záruky z titulu zmluvnej pokuty za porušenie povinnosti doplniť Bankovú záruku podľa tohto odseku. Dopravca berie na vedomie a výslovne súhlasí s tým, že zmluvná pokuta v prípade nedoplnenia Bankovej záruky do požadovanej výšky Bankovej záruky podľa tohto bodu Zmluvy je dohodnutá vo výške aktuálneho zostatku Bankovej záruky k 21. dňu od doručenia oznámenia o čerpaní peňažných prostriedkov z Bankovej záruky a zároveň vyhlasuje, že takto dohodnutá zmluvná pokuta je primeraná.

## Záručná listina k Bankovej záruke bude Dopravcovi vrátená po uplynutí jej platnosti, pokiaľ Dopravca splní svoje záväzky, ktoré sú Bankovou zárukou zabezpečované.

## Dopravca je v ktoromkoľvek momente oprávnený nahradiť Bankovú záruku zložením peňažných prostriedkov na účet Objednávateľa. V takom prípade sa budú vo vzťahu k tejto forme zábezpeky nahrádzajúcej Bankovú záruku primerane uplatňovať všetky podmienky tohto článku 17 vzťahujúce sa na Bankovú záruku. Bankový účet na zloženie zábezpeky v prípade požiadavky Dopravcu na nahradenie Bankovej záruky Objednávateľ oznámi Dopravcovi písomne.

# Poistenie

## Dopravca je povinný počas trvania tejto Zmluvy uzavrieť a udržiavať v platnosti nasledovné poistenia:

#### po celú dobu poskytovania Záväzku verejnej služby platné povinné zmluvné poistenie zodpovednosti za škodu spôsobenú prevádzkou motorového vozidla podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov na všetky Vozidlá Dopravcu; a

#### po celú dobu poskytovania Záväzku verejnej služby platné poistenie zodpovednosti za škodu pri výkone podnikateľskej činnosti podľa všeobecných poistných podmienok príslušnej poisťovne pre druh služieb zodpovedajúcich Záväzku verejnej služby, a to na poistnú sumu minimálne vo výške 1 000 000,- EUR. Kópiu poistnej zmluvy preukazujúcej zriadenie poistenia podľa tohto bodu Dopravca predloží Objednávateľovi najneskôr ku dňu uzatvorenia tejto Zmluvy.

## Splnenie povinností zriadiť poistenia podľa bodu 18.1 tejto Zmluvy je Dopravca povinný Objednávateľovi preukázať prvý krát najneskôr v lehote 10 pracovných dní pred Začatím prevádzky a následne kedykoľvek na výzvu Objednávateľa do 10 pracovných dní po doručené výzvy Objednávateľa.

## Poistenia Vozidiel Objednávateľa zabezpečuje Objednávateľ.

# Komunikácia a oprávnené osoby

## Zmluvné strany určujú, na účely vzájomnej komunikácie pre účely plnenia Zmluvy, nasledovné kontaktné osoby:

#### Objednávateľ:

Vo veciach technických: [●]  
Email: [●]  
Telefón: [●]

Vo veciach zmluvných: [●]  
Email: [●]  
Telefón: [●]

[●]

#### Dopravca:

Vo veciach technických: [●]  
Email: [●]  
Telefón: [●]

Vo veciach zmluvných: [●]  
Email: [●]  
Telefón: [●]

[●]

## Všetky oznámenia, žiadosti, požiadavky a ostatná komunikácia, ktoré sa vyžadujú alebo sú v tejto Zmluve inak predpokladané, musia byť v písomnej forme, v slovenskom jazyku, a budú sa doručovať jedným alebo viacerými z nasledujúcich spôsobov, pričom sa budú považovať za riadne doručené, ak:

#### budú doručované osobne, pri prijatí alebo odmietnutí prevzatia;

#### ak to nie je vylúčené podľa niektorého ustanovenia tejto Zmluvy tak budú zasielané elektronickou poštou (e-mailom), v momente, kedy systém elektronickej pošty odosielateľa alebo príjemcu pošle na e-mailovú adresu odosielateľa potvrdenie o doručení elektronickej pošty do systému elektronickej pošty príjemcu, pričom v prípade, ak takéto potvrdenie bude doručené na adresu odosielateľa mimo pracovný deň alebo v pracovný deň po bežnom pracovnom čase, za čas doručenia sa bude považovať najbližší nasledujúci pracovný deň;

#### budú doručované kuriérskou službou, štvrtý pracovný deň po dátume odovzdania kuriérskej službe na prepravu, alebo v prípade skoršieho doručenia, k dátumu doručenia príjemcovi na základe potvrdenia odosielateľovi kuriérskou službou; alebo

#### budú doručované ako doporučená zásielka, prevzatím, odmietnutím prevzatia alebo prvý pracovný deň po tom, čo pošta vráti komunikáciu odosielajúcej strane ako nedoručenú.

## Všetky oznámenia, žiadosti, požiadavky a ostatná komunikácia budú adresované na príslušné adresy sídla Zmluvných strán a/alebo adresy Zmluvných strán uvedené v záhlaví tejto Zmluvy a/alebo uvedené v odseku 19.1 (alebo na také iné adresy alebo čísla, ktoré si Zmluvné strany navzájom oznámili podľa tohto odseku).

## Podľa tejto Zmluvy nie je účinne možné doručiť emailom podľa bodu 19.2(b) žiadne odstúpenie od Zmluvy ani výpoveď Zmluvy.

# Nelegálne zamestnávanie

## Dopravca je povinný na požiadanie Objednávateľa bezodkladne poskytnúť v nevyhnutnom rozsahu doklady a údaje o fyzických osobách, prostredníctvom ktorých plní túto Zmluvy (dodáva prácu alebo poskytuje službu), ktoré sú potrebné na to, aby Objednávateľ mohol skontrolovať, či Dopravca neporušuje zákaz nelegálneho zamestnávania. V prípade, ak by Objednávateľovi bola v súvislosti s touto Zmluvou uložená sankcia za porušenie zákazu nelegálneho zamestnávania, Dopravca sa zaväzuje škodu Objednávateľa spočívajúcu v povinnosti zaplatiť takú sankciu, v plnej výške nahradiť.

# Opatrenia proti korupcii

## Zmluvné strany prehlasujú, že poznajú trestné činy korupcie podľa ôsmej hlavy tretieho dielu zákona č. 300/2005 Z. z. Trestný zákon v znení neskorších predpisov (ďalej aj ako „**korupcia**“).

## Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s Právnymi predpismi v oblasti boja proti korupcii.

## V zmysle vyššie uvedeného sa Zmluvné strany sa zaväzujú dodržiavať nasledovné pravidlá a zásady:

#### neposkytovať alebo neponúkať žiadne plnenie s cieľom presadiť svoj zámer či získať preňho súhlas, podporu alebo povolenie, ak má príjemca právnu zodpovednosť alebo je v postavení, v rámci ktorého je schopný toto konanie ovplyvniť;

#### neposkytovať platby niekomu, kto zabezpečuje administratívny proces, za účelom uľahčenia alebo urýchlenia realizácie tohto procesu;

#### neposkytovať alebo neponúkať platby zástupcom, zákazníkom, zmluvným partnerom, dodávateľom alebo inej tretej strane (alebo zamestnancovi niektorej z nich), ktoré by malo za cieľ presvedčiť príjemcu k uzatvoreniu zmluvy alebo prijatia iného záväzku, alebo ich uzatvorení či prijatí za priaznivejších podmienok ako tých, ktoré by boli inak ponúknuté;

#### neprijať od tretích osôb platby, ktoré majú viesť k uzatvoreniu zmluvy alebo prijatiu iného záväzku alebo ich uzatvorenie či prijatie za výhodnejších podmienok ako tie, ktoré by boli inak akceptované;

#### odmietať akékoľvek formy korupcie alebo úplatkárstva.

# Záverečné ustanovenia

## V otázkach, ktoré táto Zmluva výslovne nerieši, riadi sa táto zmluva príslušnými Právnymi predpismi, najmä tak ustanoveniami Nariadenia č. 1370/2007 Zákonom o cestnej doprave a Obchodným zákonníkom.

## Zmluva nadobúda platnosť momentom jej podpisu oboma Zmluvnými stranami a účinnosť v deň nasledujúci po dni jej zverejnenia v súlade s ustanovením § 47a zákona č. 40/1964 Zb. Občiansky zákonník v znení neskorších predpisov a ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

## Ak Zmluvná strana neuplatní niektoré svoje oprávnenie podľa tejto Zmluvy, alebo ak si nevyžiada plnenie niektorého z ustanovení tejto Zmluvy od druhej Zmluvnej strany, nebude sa to vykladať ako súčasné alebo budúce vzdanie sa práva z tejto Zmluvy, ani to nebude mať vplyv na možnosť Zmluvnej strany následne si uplatňovať akékoľvek práva z tejto Zmluvy.

## Každé ustanovenie tejto Zmluvy sa, pokiaľ je to možné, vykladá tak, aby bolo účinné a platné podľa platných Právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov nevymáhateľné alebo neplatné, nedotkne sa to platnosti alebo vymáhateľnosti ostatných ustanovení tejto Zmluvy, ktoré budú i naďalej záväzné a v plnom rozsahu platné a účinné. V prípade takejto nevymáhateľnosti alebo neplatnosti budú Zmluvné strany v dobrej viere rokovať, aby sa dohodli na úpravách alebo dodatkoch k tejto Zmluve, ktoré sú potrebné na realizáciu zámerov tejto Zmluvy a ktoré si vyžaduje takáto neplatnosť alebo nevymáhateľnosť.

## Zmluva sa môže meniť alebo dopĺňať iba prostredníctvom písomných dodatkov, ktoré podpísali Zmluvné strany, vždy v rozsahu a spôsobom v súlade so Zákonom o verejnom obstarávaní a ostatnými Právnymi predpismi.

## Zmluvné strany pre prípad sporu majúci pôvod v tejto Zmluve určujú právomoc a príslušnosť súdov Slovenskej republiky pre právoplatné rozhodnutie predmetného sporu, pričom pre rozhodnutie sa použijú hmotnoprávne a procesnoprávne predpisy platné v Slovenskej republike.

## Pred predložením sporu príslušnému súdu sa však Zmluvné strany pokúsia dosiahnuť mimosúdne vyriešenie spornej veci.

## Táto Zmluva je vyhotovená v štyroch (4) vyhotoveniach s povahou originálu, pričom dve (2) vyhotovenia si ponechá Objednávateľ a dve (2) vyhotovenia si ponechá Dopravca.

## Neoddeliteľnú súčasť tejto Zmluvy tvoria nasledovné prílohy:

Príloha č. 1 Referenčné Cestovné poriadky, Referenčné Tarifné podmienky, Referenčné kilometrické dĺžky Spojov a mapa Autobusových liniek

Príloha č. 2 Ponukové ceny podľa Ponuky Dopravcu

Príloha č. 3 Referenčné Obehy podľa Ponuky Dopravcu

Príloha č. 4 Technické a prevádzkové štandardy

Príloha č. 5 Vzorové Formuláre

Príloha č. 6 Sadzobník zmluvných pokút

Príloha č. 7 Špecifikácia Výnosov

Príloha č. 8 Zoznam Subdodávateľov

Príloha č. 9 Zoznam Odborníkov

Príloha č. 10 Minimálne technické požiadavky na zariadenia tarifného vybavovania cestujúcich

Príloha č. 11 Vzor Dohody o zachovaní obchodného tajomstva

Zmluvné strany vyhlasujú, že si Zmluvu prečítali, jej zneniu porozumeli, že znenie Zmluvy je určité a zrozumiteľné, že obsah Zmluvy je v súlade s ich skutočnou a slobodnou vôľou a na dôkaz vyššie uvedeného Zmluvné strany túto Zmluvu podpisujú.

|  |  |
| --- | --- |
| V [●] dňa [●]  Za **Objednávateľa:**  \_\_\_\_\_\_\_\_\_\_\_\_\_\_\_\_\_\_\_\_\_  [●] | V [●] dňa [●]  Za **Dopravcu**:  \_\_\_\_\_\_\_\_\_\_\_\_\_\_\_\_\_\_\_\_\_  [●] |